Ölümlə üz-üzə qalan aktrisa: “Səbətdə üç ilan gətirmişdilər”\n3 Fevral 2015 15:32 (UTC+04:00)\nPublika.az-ın “Ulduzlu axşam” layihəsində bu dəfə həmsöhbətim Gənc Tamaşaçılar Teatrının yaşılgözlü, cazibədar aktrisası Nübar Novruzovadır.\nOnunla uzun illər fəaliyyət göstərdiyi teatrda görüşdük. Əvvəlcə aktrisanın iştirakı ilə təqdim olunan “Ağ ölüm” tamaşasına baxdım, söhbətimizə isə qrim otağında başladıq…\nOnu da deyim ki, bir vaxtlar onu Hollivud ulduzu Ornella Müti ilə dəyişik salırdılar.\n- Nübar xanım, sizi “Şöhrət və ya unudulan adam” tamaşasından tanıyıb sevmişəm... Bu, sizin teatrda ilk rolunuz idi?\n- Yox, ondan əvvəl mənim ən uğurlu rolum rejissor Tariyel Vəliyevin quruluşunda hazırlanan “Geriyə yol yoxdur” tamaşası olub. Orada Kamal Xudaverdiyev mənim atamı oynayırdı və çox qəribədir ki, həmin tamaşada da mən bədbəxt qadın obrazında idim. Anam məni atıb getmişdi. Qılman İlkinin əsəri əsasında hazırlanan bu tamaşa böyük uğur qazandı. Ardınca “Bir ailədə” adlı tamaşada oynadım və yenə də tamaşa uğur qazandı. Xalq artisti Səməndər Rzayev məni öpüb dedi: “Azərbaycan səhnəsinə yeni bir istedad gəlib”. Bundan əvvəl isə mənim haqqımda ən gözəl sözləri Həsən Seyidbəyli, Mehdi Məmmədov, Tofiq Kazımov kimi teatr xadimləri, görkəmli rejissorlar söyləmişdi. Kurs rəhbərimiz Zəminə Hacıyevanın hazırladığı diplom tamaşasında Şekspirin “Qış nağılı” tamaşasında oynadım və adını çəkdiyim o nəhəng rejissorlar haqqımda yüksək fikirlər səsləndirdilər. Onu da qeyd edim ki, Rza Təhmasib və Ədil İsgəndərovun kursunda oxuyurdum. Onlar dünyalarını dəyişdikdən sonra kurs rəhbərimiz Zəminə Hacıyeva oldu.\n- Bildiyim qədəri ilə, aktrisa kimi fəaliyyətinizə ilk olaraq televiziyadan başlamısınız…\n- Bəli, mən onda tələbə idim və televiziya tamaşalarında oynayırdım. Televiziyada işə başlayanda da ilk xoş sözü Nahid Hacıyevdən eşitdim. Nahid müəllimin mənim üçün yazdığı bir tamaşada oynadım, obrazın adı da elə adı da Nübar idi, mənə ithaf etmişdi. Nahid Hacıyev haqqımda o qədər gözəl fikirlər söylədi ki, az qala sevincimdən uçacaqdım.\n- Bəs necə oldu ki, televiziyadan teatra qayıtdınız?\n- Günlərin bir günü görkəmli aktyorumuz Yusif Vəliyev televiziyada məni gördü və Gənc Tamaşaçılar Teatrına apardı. Dedi ki, səhnəyə yeni bir istedad gətirmişəm. Ağakişi Kazımov, Azərpaşa Nemətov, Müharib Tağıyev mənə baş rollar verdilər.\n- Yəqin, gözəlliyinizin də rolu olub ki, hər zaman sizə baş rollar veriblər?\n- Desəm ki, gözəl olmuşam, bu, düzgün olmaz, mənim haqqımda başqaları nəsə deyə bilər. Şəkillərimi göstərə bilərəm. 1981-ci ildə Leninqradda keçirilən gözəllik fotomüsabiqəsinin qalibi olmuşam.\n- Maraqlıdır, o dövrdə necə oldu ki, belə bir beynəlxalq müsabiqəyə qatıldınız?\n- Bir tədbirdəydim, məni teatrın keçmiş direktoru çağırıb dedi ki, bəs sənədlərini hazırla, Leninqraddakı gözəllik fotomüsabiqəsinə qatılırsan. Mən də etiraz etmədim. Həmin müsabiqədə birinci yerə layiq görüldüm. O yarışmaya bütün ölkələrdən qızlar qatılmışdı.\n- Münsiflərin diqqətini ən çox nəylə çəkdiniz və hansı kriteriyalarınıza görə o qədər qızın arasında fərqləndiniz?\n- Sizə bir söz deyim də, o vaxtlar indiki kimi gonbul deyildim. Dərzilər mənim bədən ölçülərimi götürəndə təəccüblənir və deyirdilər ki, sənin ideal ölçülərin var. Belim bax bu boydaydı (əliylə göstərir - C.S). Bircə problemim vardı: boyumun balacalığı. Amma boyuma görə də bədən ölçülərim vardı. İndi o günlərin həsrətini çəkirəm. Bizim qrimçimiz vardı, Sara xala, otağında bir mənim şəklimi vurmuşdu, bir də Ornella Mutinin. Mən onun otağına girəndə o şəkilləri dəyişik salırdım. Bilmirdim ki, hansı mənəm. İlk dəfə elə bildim ki, Ornellanın da şəkli mənim hansısa tamaşadan çəkilən şəklimdir. Özündən soruşdum ki, Sara xala, bu, hansı tamaşadan çəkilən fotodur? Qayıtdı ki, bu, Ornella Mutidir, səni bu aktrisaya bənzədirəm. Bilmirəm, gəncliyimə görə idi, ya gözəlliyimə, sənətimə görə, nədənsə məni çox istəyirdilər. O müsabiqədən sonra məni çox gözəllik müsabiqələrinə dəvət etdilər, amma getmədim.\n- Maraqlıdır, uşaqlıqdan aktrisa olmaq arzusunda idiniz?\n- Yox, heç ailəmiz də mənim aktrisa olmağımı istəmirdi. Naxçıvanda orta məktəbdə oxuyanda məni Naxçıvan Televiziyasında kiçik bir filmə çəkmişdilər. Xırda bir rol idi, ağacların arasında ağ paltarda gəzib-dolanırdım. O filmdən sonra müəllimlərim dedilər ki, səndən gözəl aktrisa olar. Həmin vaxt musiqi məktəbinə gedirdim - fortepiano sinfinə. Atam mənim musiqiçi olmağımı arzulayırdı. Anam da kənd qadını idi, o da mənim ali təhsil almağımı istəyirdi. Özümsə hüqüqşünas olmaq arzusunda idim. Elə müəllimlərimin istəyi ilə sənədlərimi İncəsənət İnstitutuna verdim və qəbul da olundum. Heç yadımdan çıxmaz, mən imtahana girəndə müəllimlər baxıb gülürdülər, mənsə özümü itirmişdim ki, görəsən nəyə gülürlər. Gah əlimlə paltarımı düzəldirdim, gah da saçımı. Sən demə, məndən xoşları gəldiyi üçün gülürlərmiş. Müəllim sarıdan bəxtim çox gətirib. İnstitutda da oxuyanda həmişə baş rolları mənə verirdilər.\n- Bəs sizə olan diqqət, qayğı, etimad ətrafınızda qısqanclıq, paxıllıq hissi oyatmırdı?\n- Əslində, o zaman belə şeylərin fərqinə varmırdım. Yaşa dolandan sonra fikir verməyə başladım.\n- Hər halda, paxıllıq hissi olsaydı, sizə baş rollarda oynamağa imkan verməzdilər...\n- Yox, mənə paxıllıq həmişə olub. Bunu hər zaman hiss etmişəm. Balıqlar bürcündə doğulduğum üçün hissiyyatlı insanam. Ətrafımda baş verənləri hiss eləmişəm. Sadəcə, dedi-qoduya, paxıllığa fikir verməmişəm. Fikir versəydim, artıq bu dedi-qodu böyüyəcəkdi, enerji itirəcəkdim və başım səhnəyə deyil, belə mənasız söz-söhbətlərə qarışacaqdı.\n- Bu paxıllığın əziyyətini çəkdinizmi?\n- Maraqlıdır ki, kimlərsə mənə badalaq vurmaq istəyəndə güclü olurdum. Badalaq hiss etməyəndə düşünürdüm ki, yəqin ölmüşəm və heç kimə lazım deyiləm. Həmişə beləyəm. Badalaq hiss etməyəndə oturub depressiyaya düşürdüm ki, yəqin, lazımsız aktrisayam.\n- Yəqin, bütün bunlar o vaxtlar olub, indi belə deyil…\n- Niyə elə düşünürsən? Yəni demək istəyirsən ki, indi heç kimə lazım deyiləm? Bu gün də paxıllığı hiss edirəm.\n- Məni düzgün başa düşmədiniz. Demək istəyirəm ki, siz bu gün sözünü deyən, sevilən, tanınan bir aktrisasınız, heç kim sizə güc gələ bilməz...\n- Analıq məzuniyyətindən qayıdıb səhnəyə gələndə çoxları üzümə dedi ki, niyə gəlmisən? Onda 45-46 yaşım vardı. Bax, otaq yoldaşım, bu gənc aktrisa Təhminə xanım onda israr etdi ki, Nübar Novruzova əvvəlki otağında oturmalıdır. Heç mənim köhnə iş yoldaşlarım, dostluq etdiyim aktrisalar bu sözü demədilər. Bu xanım məni öz stulunda oturdub, yer verdi, dedi ki, biz səni görüb sənətə gəlmişik. Demək istəyirəm ki, gənc aktyor və aktrisaların mənə olan sevgisindən ruhlanıram. Onların üzündə özümə qarşı təbəssüm görəndə sevinirəm. Onlar məni yaşadır.\n- Çoxlarının xəyal etdiyi, amma oynaya bilmədiyi Kleopatra rolunda çıxış etmək də qismətiniz olub. Bəlkə, bu tamaşadan danışaq?..\n- Mən o tamaşada canlı ilanla oynamışam. Rejissor Ramiz Mirzəyev məni həmin tamaşaya dəvət etdi. O vaxt rejissor Rövşən Almuradlının çəkdiyi “46 bənövşə” tamaşasına dəvət almışdım. Ramiz müəllimə dedim ki, “46 bənövşə” tamaşasına dəvət almışam, orada oynayacağam. O dedi ki, sən hər zaman o tamaşada oynaya bilərsən, amma Kleopatranı hər zaman oynaya bilməzsən. Razılıq verdim. Çəkiliş zamanı səbətdə üç ilan gətirdilər. Ay aman!!! Kənd qızı olmağıma, at çapmağıma baxmayaraq, ilandan həmişə qorxmuşam. Bəxtimdən də heç ilanla rastlaşmamışdım da. İlanları görən kimi məni əsmə tutdu, özümü itirdim. Tərəf müqabilim gəlib iki kəlmə söz deyəndən sonra, qəfildən özümü Kleopatra kimi hiss etməyə başladım. Necə rolun təsirinə düşdümsə, əlimi atıb ilanı götürdüm, qoydum sinəmə. Çəkiliş heyətinə dedim ki, başlayın, mən oynamağa hazıram.\n- Bəs qorxmadınız?\n- Yox, rolda olanda özümü unutmuşdum. Həm də ilanın zəhərini çıxarmışdılar.\n- Yeri gəlmişkən, səhnədə başınıza gələn ekstrim vəziyyətlər çox olub? Bəlkə, bir-iki hadisəni bölüşəsiniz?\n- Danışım də... Elçinin “Qar qız” tamaşası göstərilirdi. Mən də Qar qızı oynayırdım. Küləyi də bir aktyorumuz oynayırdı. Səhnədə Külək rolunu oynayan aktyor məni qəfildən götürüb aparmalıydı. Amma elə oldu ki, o aktyor məni götürüb qəfildən fırladıb, səhnəyə atdı. Mən işıqların üstünə düşüb, oradan da salona düşdüm. Onda binamız yox idi, bu tamaşanı o zamankı 26-lar adına mədəniyyət sarayında oynayırdıq.\n- Bəs zədələnmədiniz?\n- Əzildim, amma durub oyunuma davam etdim. Heç kimə ağrımı hiss etdirmədim. Ağır zədə də ala bilərdim, belim sına bilərdi, Allah qorudu.\n- Aktyor bunu bilmədən etmişdi, yoxsa qəsdən?\n- Bir aktrisanın istəyi ilə etmişdi. Bu barədə danışmaq istəmirəm. O vaxt dedim axı, aktrisalar arasında səhnəarxası qalmaqallar yaşanırdı. Bayaq paxıllıqdan danışırdıq, bax o paxıllığın bariz nümunəsiydi.\n- Tamaşaçı bunu hiss etdi?\n- Maraqdan öldüm, kim idi o aktyor, o aktrisa?\n- Yox, adlarını çəkməyəcəyəm, çünki ikisi də rəhmətə gedib.\n- Bəlkə, bir maraqlı hadisə də danışasınız…\n- “Qəzəlxan” filminin çəkilişi zamanı atdan enəndə ayağım sürüşdü, halım pis oldu. Buz tapıb gətirdilər, ayağıma qoydular, ağrını hiss eləmədən oyuna davam elədim. “Duel” tamaşasının çəkilişləri zamanı da başıma iş gəlib. Dənizdə çəkiliş zamanı kamera suya düşdü, çəkilişi yarımçıq qoyub, Bakıya qayıtdıq... Bir hadisəni də xatırladım. Yuli Qusman bu yaxınlarda “Qorxma, mən səninləyəm” filminin ikinci hissəsini çəkirdi. Orada at arabası ilə dağdan aşağı enirdik. Necə oldusa, at götürüldü və araba üzüaşağı sürətlə getməyə başladı. Dərədən aşağı yuvarlanacaqdıq, yaradıcı heyət qaça-qaça gəlib, atı güclə sakitləşdirdi. Onda çox qorxduq, Allah bizi saxladı. Yuli Qusman da çox qorxmuşdu. O, zarafatla dedi ki, siz neyləyirsiniz, indi bütün mətbuat yazacaq: “Nubar Novruzova çəkiliş meydançasında intihar etdi”. Belə maraqlı hadisələr çox olub.\n- Bəli. “Süküt divarı” adlı bir tamaşa var, həmişə o tamaşada oynamaq istəmişəm. Onda cavan qız idim, Naxçıvan Teatrı bu tamaşanı Bakıda Aktyorlar Evində göstərmişdi. Əsas rolda da Xalq artisti Zemfira Əliyeva oynayırdı. Mən bu tamaşanı həm Naxçıvanda, həm də Bakıda görmüşdüm. 19 yaşım vardı və düşündüm ki, kaş müəyyən yaşa çataydım, bu ana rolunu oynayaydım. Artıq o yaşa çatdım, amma o tamaşanı teatrdan yox elədilər. Arzuladığım və möhür vura biləcəyim rollar çox olub, amma mənə verməyiblər. Mən həmin dövrdə qastrollara da çox getmişəm və demək olar ki, teatrın yükünü çiynimdə daşımışam. Qastrollar üçün başqa tamaşalar hazırlanırdı – yığcam, fərqli. Mənim oynamaq arzusunda olduğum tamaşalar isə teatrın tamaşaçıları üçün hazırlanırdı. Qastrollara gedib plan doldurmaq və teatrı saxlamaq lazım idi. Buna görə çox arzuladığım rolları itirdim, oynaya bilmədim.\n- Bəlkə, o rolların adlarını çəkəsiniz?\n- Nə mənası var? Artıq qatar gedib.\n- Qastrol zamanı başınıza maraqlı hadisələr gəlib heç?\n- Əlbəttə. Onda insanlar da çox mehriban idi, bizim kimi sənət adamlarına böyük dəyər verirdilər. Bir dəfə Lənkəranda “Ana laylası” tamaşasını oynayırdıq. Bir də gördüm, zalın ortasında hamı əlində qəzet yelləyir. Heç nə başa düşmədim. Tamaşa qurtarandan sonra hamısı o qəzetlərlə gəlib məndən avtoqraf aldılar. Onda başa düşdüm ki, “Kommunist” qəzetində haqqımda məqalə çıxıb. Onda da indiki kimi deyildi, “Kommunist” qəzetində hər adam haqqında məqalə yazmırdılar. Mənə həmin gün bir səbət fransız ətri gətirmişdilər. Bir-ikisini qrimçilərə verdim. Qalanını da evə apardım. Onda yadımdadır ki, Gülşən Qurbanova, Xuraman Hacıyeva, Solmaz Qurbanova da yanıma gəldi ki, görüm bu qız avtoqrafa nə yazır. Yazırdım ki, həyatda ümidlə yaşa. Onda cavan qız idim. Onlar mənim bu avtoqrafıma baxıb gülürdülər. Amma illər keçəndən sonra, həmin aktrisalar artıq yaşa dolmuşdular və mənim yazdığım sözləri avtoqraf kimi sevənlərinə yazırdılar. Mənə dedilər ki, ay qızım, sən o vaxt gənc olsan da, uzaqgörənsənmiş.\n- Bu sənətə gəldiyinizə görə peşman deyilsiniz ki?\n- Bəzi məqamlarda peşmançılıq çəkdim. Çəkdiyim əziyyətlərin dəyərini görmədim. Sağ olsun, dövlətimizi, Prezident Mükafatı alıram. O da olmasa, balamı necə böyüdərəm? Amma insanların mənə olan sevgisini görəndə peşmanlıq hissim yoxa çıxır. İnsanların mənə olan alqışı məni yaşadır. Özümü o an xoşbəxt sayıram. Elə bilirəm ki, bir gözəl quşam, səmalarda uçuram. Mən uşaq kimiyəm, hər şeydən tez inciyirəm, tez də barışıram. Əslində, insan həyatda əziyyətlər də çəkməlidir, axı o, robot deyil.\n- Sizə ən əziz olan rolunuz hansıdır?\n- Hamısı mənə əzizdir, fərq qoymuram. Çünki o rolları ürəkdən oynamışam. Hamısı övladım kimidir.\n- Yeri gəlmişkən, bir qızınız var, Allah saxlasın, onun da aktrisa olmasını istərdinizmi?\n- Yox, istəmirəm, çünki bu sənət çətin, əziyyətli sənətdir. Qızım özü də istəmir.\n- Maraqlıdır, necə anasınız, sərt, yoxsa, göründüyünüz kimi mehriban, həlim?\n- Sərt anayam. Hətta qızım mənə hərdən deyir ki, məni tərifləmirsən, xoş söz demirsən. Düz deyir, qızıma xoş söz deməkdə xəsislik edirəm, çünki istəmirəm arxayınlaşsın. Bu yaxınlarda onun təhsil aldığı məktəbə getmişdim, hamı onu tərifləyirdi. Deyirlər, çox ağıllı qızın var... Yəqin ki, seçimini özü edəcək. Qızım özü də deyir ki, ana, mən çapalaya-çapalaya da olsa, uğura özüm nail olmaq istəyirəm. Eynən mənim kimi. Mən də arzularıma çapalaya-çapalaya nail olmuşam.


Ethereum Şəbəkəsində 150 Milyon dollar - Özünüzü necə qorumalısınız 2019\nEthereum Şəbəkəsində 150 Milyon dollar - Özünüzü necə qorumalısınız\nKiber təhlükəsizlikMərkəzsizləşdirməEthereumAğıllı MüqavilələrQatılıq\nMürəkkəblik təhlükəsizlik düşmənidir\nParite, çox istedadlı Ethereum həmtəsisçisi Gavin Woodun rəhbərlik etdiyi Rustda yazılmış bir Ethereum tətbiqidir. Tətbiq çox siq cüzdan yaratmaq üçün istifadəçi dostu interfeys təmin edir. Bu funksiyanı dəstəkləyən multi-sig müqaviləsinin 19 İyul 2017-ci il tarixində 30 milyon dollar zərərlə nəticələnən bir təhlükəsizlik qüsuru var idi. 7 Noyabr 2017-ci ildə, cüzdan müqaviləsində, Ether-in 150 milyon dollarlıq dondurulması ilə nəticələnən ikinci bir həssaslıq tapıldı. Ethereum yüksək təhlükəsizlik cüzdanları üçün asan bir həll təklif etməsə də, özünüzü belə bir hücuma məruz qalmamaq üçün atacağınız bəzi addımlar var.\nƏnənəvi istehsal proqram mühitində, veb sayt kimi ümumi bir səthdə kod yerləşdirə bilərik. Kodun ümid etdiyimiz funksionallığı yoxdursa nə olar? Bəlkə də heç kim fərq etmir, bəlkə də bir neçə nəfər şikayət edir, günün sonunda kodu yeniləyə bilərik və kiçik narahatlıq aradan qaldırılır. Ethereum dünyasında hər kəsin görə biləcəyi və oynaya biləcəyi kod sonsuza qədər var. İdeal bir dünyada bu kodu yalnız sizin əldə edə bilərsiniz; blockchain dünyasında hər kəsin bu kodu əldə etməsi mümkündür. Bu, əksər hallarda Ethereum şəbəkəsində mövcud bir kodun yenilənə bilməməsi deməkdir.\nEtherə 1 milyon dollar pulu ağıllı bir müqaviləyə qoyduğumuzda, ağıllı müqavilənin bir həssaslıq içərisində olduğu aşkar edildikdə, bəzi şeylər ola bilər. Diqqətsiz qala bilər, faydalanmağa qərar verən bir hacker tərəfindən fərq edilə bilər və ya müqavilə sahibi tərəfindən ifşa oluna bilər və pulu geri ala bilərlər. Bu vəziyyətdə, əvvəlki paritet hackini "araşdırdığını" iddia edən bir şəxs tərəfindən istismar edildi.\nKISS prinsipi - bunu axmaq et\nÇox ağıllı müqavilələr künc hallarını və optimallaşdırmaları nəzərə almağa çalışaraq təhlükəsizlik boşluqlarına səbəb olur. İlk bərabərlik zəifliyi, işləyərkən istehlak olunan qaz miqdarını optimallaşdırmağa çalışmaqdan yaranır. Mövcud paritet zəiflik yeni, sınanmamış kitabxana funksiyalarının əlavə edilməsindən yaranır. İdarə edilə bilən bir ağıllı müqavilə, işi bitirmək üçün lazım olan minimum funksiyanı ehtiva edir. Vaxtından əvvəl həllini optimallaşdırmaq üçün kod təqdim etmək müqavilənin mürəkkəbliyini artırır və bununla da təhlükəsizliyi azaldır.\nÜmumi proqram inkişafında və ağıllı müqavilə inkişafında uyğun vahid testlərini görməməzlikdən gəlmək faydalı ola bilər. Kod istehsalına çatdıqdan sonra geri alınmazsa, daha yüksək səviyyədə bir qayğı tələb olunur. Bir qayda olaraq, ağıllı müqavilənizdə ağıllı müqavilənizin və künc hallarının işləkliyini yoxlamaq üçün müvafiq vahid testləri olmalıdır.\nAğıllı müqavilə yoxlamaları\nİstehsala göndərilən hər bir ağıllı müqavilə təhlükəsizlik təhlilindən keçməlidir. Yaxşı bir Ağıllı Müqavilə Təhlükəsizliyi Rəyçisi, bu sahədə ağıllı müqavilələr qurma təcrübəsinə sahibdir, GitHub-da bir çox layihəyə sahibdir və axtardıqları ən ümumi zəifliklərin bir siyahısını paylaşır. Auditorun ağıllı müqavilənizlə əlaqəli müxtəlif hücum vektorları barədə söhbət edə biləcəyinə əmin olun. Bu, rəsmi bir yanaşma kimi görünə bilməz, lakin sənaye hələ çox gəncdir və hazırda bu şəkildə işləyir.\nBu təlimatlara riayət etmək, Ethereum şəbəkəsinə ağıllı müqavilələr göndərməklə əlaqəli risk və qorxunu azaltmağa kömək edə bilər.\nTest edin, izləyin, yerləşdirin.\nəməliyyat olmadan yay ayaqlarını necə düzəltmək olarnecə bir zərgər olmaq üçün1050p monitoru 1080p-ə necə çatdırmaq olarcəngavər və yepiskopla necə cütləşmək olarsekiro necə başsız döymək olarsaqqızın protezə yapışmaması üçün necəantwerp necə deyərlərnecə tez dəyişmək olar\nLiggja með spilİOS üçün uzaqdan təkan bildirişləri. APNSXoş dəyişikliklər barədə məlumat verin# ÜçüncüDünya Problemləri: Necə viza ala bilmirəm?Cəmiyyətin hərəkətverici qüvvəsi olan şirkətlər necə qurulurNiyə (və necə) başlanğıc üçün dəyər yaradır.Kubernetes-də ölçeklenebilir bir Symfony tətbiqi necə qurulurVertu þinn eigin yfirmaður, forðastu kulnun og fáðu það


Araik Arutunyan Putinə təşəkkür edib - Toplum TV\nAraik Arutunyan Putinə təşəkkür edib\nQondarma "Dağlıq Qarabağ Respublikası"nın lideri Araik Arutunyan silahların susması, müharibənin başa çatması, bölgədə sülhün bərqərar olması və sabitliyin əldə olunmasına görə Rusiya dövlətinə və prezident Vladimir Putinə təşəkkür edib.\nBu barədə noyabrın 23-də Ermənistan KİV-i məlumat yayıb.\nArutunyanın sözlərinə görə, Rusiya rəhbərliyinin səyləri və fəaliyyəti nəticəsində qanın axmasını dayandırmaq mümkün olub, bunun üçün "Rusiya sülhməramlıları vacib stabilləşdirici rol oynayıblar".\nSeperatçıların lideri Rusiya sülhməramlı kontingentinin rəhbəri general-leytenant Rüstəm Muradovla effektiv əməkdaşlığa başladıqlarını bəyan edib. O əlavə edib ki, rus hərbçiləri geriyə qayıdan qaçqınları müşayiət edir və humanitar karvanların təhlükəsizliyini təmin edirlər.


Terrorçubaşı Öcalan 'dayandırın'...\nİrandan kritik 'Körfəz' həmləsi!\n“Sərhədin təxminən üçdə iki hissəsi...\nBAKIDA DƏHŞƏT: Oğul biznesmen atasının başını...\nErmənistan ordusu Qarabağda 5 hərbçisini itirdi...\n10:57 Rektor özünə lüks avtomobil aldı - QİYMƏT - FOTO\n09:24 Terrorçubaşı Öcalan 'dayandırın' çağırışı etdi, xəbər gəldi!\n08:37 İrandan kritik 'Körfəz' həmləsi!\n10:06 İNGİLİS MEDİASINDAN NÖVBƏTİ RƏZALƏT - "Bakıda erməniləri diri-diri yandırdılar...”\n09:59 "Arsenal" Bakıya hansı futbolçuları gətirdi - SİYAHI\n23:55 ABŞ öz helikopterini bombalayıb? - Qəzadan sonra\n23:35 Kimyəvi maddə daşıyan gəmi alışdı: 50 yaralı var\n23:26 Körfəzdə yaşananlar Trampın planı ilə bağlıdır - Nəsrullah\n23:03 Avropanın bu şəhərində 700 il ərzində ilk dəfə məscid inşa edilir\n22:55 Rusiya bu boğazda mövqeyini pozmamalıdır - Rusiya\n22:53 RUS QOŞUNLARI AZƏRBAYCANA GƏTİRİLİR… – Lənkəran aeroportunun ruslara icarəyə verilməsinin ŞOK GİZLİNLƏRİ\nSəhiyyə Nazirinin müavini Nigar Əliyevanın “Azərbaycan Respublikası əhalisinin tibbi müayinələrdən keçirilməsi barədə” imzaladığı sərəncama əsasən 2018-ci ilin fevral ayının 12-dən may ayının 12-dək nəzərdə tutulan əhalinin tibbi müayinəsi yekunlaşıb.\nMuxalifət.az bildirir ki, Səhiyyə Nazirliyindən Trend-ə verilən məlumata görə, tibbi müayinələrdən 18 yaşdan yuxarı 5 milyon 638 min 115 nəfər yararlanıb. Müraciət edənlərin 338013 nəfərində müxtəlif növ ilkin xəstəliklər aşkarlanıb.\nMüayinələrdə yüksək göstəricilər qan dövranı sistemi və tənəffüs sistemi xəstəlikləri üzrə qeydə alınıb. Hər iki xəstəlikdən ayrı-ayrılıqda 50 mindən çox insanın əziyyət çəkdiyi aşkarlanıb. Ən aşağı göstərici isə infeksion xəstəliklər üzrə müşahidə olunub, cəmi 8015 insanda bu cür hallar üzə çıxıb.\nMüayinələr zamanı 27663 nəfər hospitalizə olunub, 58563 şəxs dispanser nəzarətinə alınıb, 1810880 nəfər əlavə müayinələrə cəlb olunub.\nRespublikanın şəhər və rayonlarının tibb idarə və müəssisələrinin rəhbərlərinin və regionlara ezam olunan mütəxəssislərdən ibarət qrupların səyləri nəticəsində 166 min 277 nəfər sağlamlaşdırılıb.\nƏhalinin tibbi profilaktik müayinəsi ilə bağlı təbirlər gələcəkdə də davam etdiriləcək .\nBayılda köçürüləcək 92 evə görə kompensasiya veriləcək – 9 MİLYON MANAT AYRILDI


Dövlətimizin başçısı əvvəlcə Sabunçu Rayon Məhkəməsinin köhnə binasının, eləcə də Azərbaycan Hökumətinin Dünya Bankı ilə birgə maliyyələşdirdiyi və Ədliyyə Nazirliyinin həyata keçirdiyi “Ədliyyə sisteminin müasirləşdirilməsi” layihəsi çərçivəsində hazırlanan müasir məhkəmə bina və komplekslərinin layihələrini əks etdirən stendlərə baxdı.\nBildirildi ki, kompleksin ümumi sahəsi 9 min kvadratmetr olan yeddimərtəbəli binasının inşasına 2012-ci ilin oktyabrında başlanılıb. Tikinti işləri ən müasir standartlara uyğun aparılıb. “Əlillərin hüquqlarının qorunması haqqında” Konvensiyanın tələblərinə müvafiq olaraq binada onlar üçün bütün zəruri şərait yaradılıb. Əlillərin binaya daxil olması üçün xüsusi qurğu quraşdırılıb.\nMəlumat verildi ki, bina Azərbaycan Hökumətinin Dünya Bankı ilə birgə maliyyələşdirdiyi və Ədliyyə Nazirliyinin həyata keçirdiyi “Ədliyyə sisteminin müasirləşdirilməsi” layihəsi çərçivəsində inşa olunub.\nMəlumat verildi ki, kompleksdə 14 məhkəmə iclas zalı – cinayət işlərinin baxıldığı 4 və mülki işlərin baxıldığı 10 zal fəaliyyət göstərir. Zallarda vəkillər, dövlət ittihamçıları, şahidlər və icra məmurları üçün otaqlar ayrılıb.\nDiqqətə çatdırıldı ki, kompleksdə “Elektron məhkəmə”nin tətbiqi üçün bütün zəruri infrastruktur yaradılıb. Məhkəmə zallarında proseslərin daha dəqiq və sürətlə protokollaşdırılmasına xidmət edən və audio-video yazılışları aparan “Femida” sistemi, videokonfransların, təqdimatların keçirilməsi, elektron sənəd dövriyyəsi və məhkəmə işlərinin idarəetmə sistemi üçün qurğular quraşdırılıb. Təqsirləndirilən şəxslər zalda beynəlxalq standartlara uyğun xüsusi ayrılan şüşə otaqda saxlanılırlar. Burada onların vəkillə birbaşa əlaqə saxlamaları üçün müvafiq qurğu da var. Məhkəmə zalında əcnəbi şəxslərin iştirakı ilə işlərə baxılan zaman tərcümə xidmətlərinin göstərilməsi üçün xüsusi yer ayrılıb.\nSonra “Elektron məhkəmə” informasiya sisteminin təqdimatı oldu. Bildirildi ki, ədalət mühakiməsinin həyata keçirilməsində şəffaflığın, insan və vətəndaş hüquq və azadlıqlarının səmərəli müdafiəsinin təmin edilməsi məqsədilə Azərbaycan Prezidentinin 2014-cü il 13 fevral tarixli Sərəncamına əsasən “Elektron məhkəmə” informasiya sisteminin yaradılması üzrə işlər görülür, məhkəmə fəaliyyətinin elektronlaşdırılması və müasir informasiya-kommunikasiya texnologiyalarının geniş tətbiqi məqsədilə zəruri infrastruktur yaradılır. Yeni inşa olunan müasir məhkəmə binalarında artıq “Elektron məhkəmə” informasiya sisteminin komponentlərinin sınaq rejimində tətbiqinə başlanılıb.\nTəqdimatda vətəndaşların, habelə hakimlərin rahatlığına xidmət edən bəzi komponentlərin - ərizə və şikayətlərin elektron formada qəbulu, məhkəmə prosesi iştirakçılarının “elektron şəxsi kabineti”, onların avtomatik məlumatlandırılması, məhkəmədə işlərə baxılmasına dair cədvəllər və digər məsələlər barədə ətraflı məlumat verildi.


Nicat Qarayev:Niyə bizə sağlam sağ lazımdır?\nSon zamanlar REAL-çılar Azərbaycandakı “Sol”-a yaman ilişirlər. Açığı, səbəbini bilmirəm, çünki, “Sol” Azərbaycanda çox balacadır. Nədən qorxurlar, anlamıram. REAL üzvlərinin mövqelərini izləyəndə məndə elə təsəvvür yaranır ki, sanki “Azərbaycanda bir kabus dolaşmaqdadır, kommunizm kabusu.” Halbuki, Azərbaycanda təşkilatlanmış sol demək olar ki, mövcud deyil və mövcud olması üçün ilk növbədə öz çiyinlərindən Sovet yükünü atması, bu təcrübəni əsaslı tənqid və təftiş etməsi, yenidən qiymətləndirməsi lazımdır. Əlbəttə ki, bu çətin bir vəzifədir, amma, biz -- yeni nəsil sol təfəkkürlü gənclər bunun öhdəsindən gələcəyik. Məsələ burasındadır ki, “Sağ”-ın dərdi daha böyükdür.\nÖzlərinə “sağçı” damğasını vuranların böyük əksəriyyəti reallıq hissini itirib. Yəni ki, ölkədə ideyaya sadiq, dəyərlərə sahib olan sağçılar - milliyyətçilər, mühafizəkarlar, yaxud, liberallar demək olar ki, yox dərəcəsindədir. 90-cı illərin milliyyətçilik + demokratiya formulundan yaxasını qurtara bilməyən bəzi keçmiş QHT-şniklər milliyyətçiliyi Türkiyə türkçülüyünə, liberalizmi isə neoliberal propaqandanın alətinə çeviriblər. Mühafizəkar mövqedə isə, dindarlardan başqa demək olar ki, heç kim gözə dəymir. Baxmayaraq ki, Azərbaycanda əhalinin əksər hissəsi sekulyar mühafizəkardır. Müxalifət partiyaları özlərini gah milliyyətçi, gah liberal, gah da solçu adlandırırlar. Üzvlərinin isə əksəriyyəti yenə də mühafizəkarlardır. Özünə liberal deyən partiya sosial rifah islahatları təklif edir. Özünə sol deyən partiya milliyyətçi proqram təklif edir. Özünə milliyyətçi deyən partiya sağ siyasət təklif edir. Hamı kütləyə oynayır. Hamı opportunizmlə məşğuldur. Ağıllarında bir “orta sinif” şəkli çəkirlər. Oturub o “orta sinifin” dəstəyini qazanmaq üçün proqramlarına bir şey yazırlar, danışanda da qulaq asanların rəğbətini qazanmaq üçün başqa şey danışırlar. Sonra da hamısı bir ağızdan qışqırır ki, bəs bizə sağlam sol lazımdır. Heç soruşan varmı ki, bunların özləri sağlamdırlarmı?\nMilliyyətçilərin vəziyyətini biraz başa düşmək olar. Müharibəni uduzmuşuq. Hegemon millət nağılı qurmaq çətindir. İdeyanın bir ucunu türklərə, Türkiyə milliyyətçiliyinə bağlamağa məcburdurlar. Yəni ki, biz uduzmuşuq, amma, əslində tarixən həmişə udanların sırasında olmuşuq. 16 imperiya, şumer və etrusk mədəniyyətini özününküləşdirmək, rus dilində və rus dövlətçiliyində türk izləri axtarmaq, və s. Milliyyətçiliyimiz budur. Ok. Natiq Cəfərli demişkən, xub. Qoy belə olsun. Amma, onda “Vətəndaş milliyyətçiliyi” hekayəsini uydurub, onun dalınca da “biz türklər!” xitabı ilə populizm edəndə götürüb rayonların kəndlərin adını el-oba qoyanda, açıq-aydın bütün mədəni siyasətdə türkçülüyü və türk millətçiliyini təbliğ edəndə, tarixən və mədəniyyət baxımından İranla Türkiyədən və Osmanlıdan dəfələrlə daha yaxın olan bir xalqa türkiyə türkü kimliyini qəbul etdirəndə gərək indi durub bunun ardınca talışa, ləzgiyə, avara, tata başa salasan ki, “əşşi, dildir də, sürüşüb, fikir verməyin.." Belə siyasətin ardınca ölkədə etnik problemlər əmələ gələndə gedib milli azlıqlara nə deyəcəklər? Ki, bəs biz hamımız bərabərik, sadəcə, türklər bir az daha bərabərdirlər? Üstəlik, görəsən bu söhbəti gedən Azərbaycan türkləri haradadır və etnik kimliyi milliyyətçilik adına istismar etmək nə deməkdir? Hərçənd, bu başqa mövzudur.\nBütün dövlətlərin zorakılığının və terrorunun kökündə milliyyətçilik pərdəsi dayanır və milliyyətçilik zatən pərdədən savayı bir şey deyil. Kim ki, güc iyerarxiyasının başında mövqe tutur, o həmişə aşağılara, savadsız kütlələrə “sizin bir düşməniniz var və sizi bu düşməndən yalnız mən qoruya bilərəm” nağılının ora-burasını bəzəyib sırımağa çalışır. Natiq Cəfərli demişkən, xub. Bunu da anladıq. Siyasətdir, filan. Di gəl ki, 21-ci əsrdə Azərbaycanda yetkin insanların iqtidar deyil də, vətəndaş cəmiyyətinin üzvü ola-ola milliyyətçilik kartından istifadə etməsinin, üstəlik bunun da adını vətəndaş milliyyətçiliyi qoymasının heç bir elmi əsası, heç bir məntiqi izahı yoxdur.\nİllər uzunu Qərbin Azərbaycanda “post-kommunizm ölkələrinin demokratikləşməsi” adı altında apardığı neoliberal propaqandanın daşıyıcıları olan vətəndaş cəmiyyəti nümayəndələri qalıblar 19-cu əsrdə. Siyasətdə milliyyətçilik, iqtisadiyyatda neoliberalizm, proqramlarında isə sosial rifah dövləti vəd edən REAL-çılar bu təfəkkürün öndərləri hesab olunurlar. Partiyanın uğurunu facebook-da qazandığı like-larla ölçən Erkin Qədirli yazır ki, bəs sovet hökuməti kişidən özəl mülkiyyət hüququnu aldı, qadına da təhsil verdi, o da ayılıb mülkiyyətsiz kişini bəyənmədi. Dedi “çuvak, sənin evin yox, maşının yox, da na fiq ti mne nujen?” Koroğlu demiş, tüfəng çıxdı, kişilik əldən getdi. Görürsünüz, nə qədər absurd söhbətdir?\nHələ 19-cu əsrin əvvəllərində, (təxminən elə Erkin Qədirliylə eyni zamanlarda yazıb yaradan) Ogüst Kont yazırdı ki, insanın inkişafının, onun təbiəti anlamasının üç mərhələsi var: teologiya, yalançı-elm (metafizika) və elm. Erkin Qədrli qalıb yalançı-elm (pseudo-science) mərhələsində. Heç bir sübut, heç bir dəstəkləyici arqument gətirmədən nəzəriyyələr qurur sonra da birdən birə, avtomatik olaraq bu yalanpuşdan nəzəriyyələrin əslində həqiqət olduğunu camaata sırıyır. Yaxşı, hörmətli Erkin bəy, əgər mən sizə kişinin mülkiyyət hüququnun əlindən alınmadığı, eyni zamanda, qadının da təhsil aldığı cəmiyyətləri misal çəksəm, göstərsəm ki, o cəmiyyətlərdə qadın haqları yenə də kobud şəkildə pozulur, satqınlıq, rüşvət və digər sadaladığınız pis-pis şeylər tüğyan edir, onda necə olacaq? Hara gedəcək sizin bu nəzəriyyəniz? Deyəcəksiniz ki, nə bilim, Misir başqadır, orda səbəbi filandır; Hindistan başqadır, orda səbəbi ayrıdır; Keniya başqadır, onu qarışdırmayaq? Daha nə oldu? Elədirsə, heç olmazsa, yazanda “bəlkə”, “ola bilsin ki”, “çox güman ki”, “Allah bilir”, “belə hesab edirəm ki” ifadələrindən istifadə edin. Qaçmağa yeriniz olsun.\nTarixi materializmi kəlləsi üstə çevirən Erkin Qədirli özünə milliyyətçi deyir, amma, marksist-strukturalist yanaşmadan istifadə edərək marksizmi “neprav” çıxartmaq istəyir. Deyəcəksiniz ki, nə dəxli var? Axı, solçular deyirlər ki, özəl mülkiyyət hüququ bölünəndə qadınların mülkiyyətə sahib olmaması onların mütəmadi və struktural istismarı ilə nəticələndi. İndi gərək Erkin Qədirli də mütləq bu arqumentdən istifadə edərək desin ki, Sovet hökuməti özəl mülkiyyəti ləğv elədi deyə kişilər kompleksə girdilər, kişilik hisslərini itirdilər. Başladılar qadınların üstünə düşməyə, rüşvətxorluq eləməyə. Deyirəm, gərək kişilərə villalar, Galendewagenlər verərdi Sovet hökuməti, onlar da Azərbaycandakı kimi Qanuna Riayət Edən Vətəndaş olardılar, rüşvət almazdılar, yalan danişmazdılar. Ax, nahaq da, yoldaş Lenin bu barədə heç düşünməmişdi. Bu absurdun absurdudur. Başqa heç nə. Hələ az-maz, bir balaca da, seksizm. Təsəvvür edin ki, Erkinin dediyindən belə nəticəyə gəlmək olar ki, qadına təhsil verilməsəydi, qadınlar kişilərin mülkiyyətsizliyindən qaynaqlanan kompleksləri dərk etməyəcəkdilər və məsələ həll olunacaqdi.\nBir deyil, iki deyil. Hansını misal çəkək? Bir dəfə də yazmışdı ki, qüdrətli dövlətin dənizə çıxışı olmalıdır. Yenə 19-cu əsr məntiqi. Yenə 1890-cı ilin bestselleri, Dəniz gücünün dünya tarixinə təsiri, müəllifin imzası ilə. İndi oturaq dənizə çıxışı olmayan qüdrətli dövlətləri bir-bir sayaq ki, Erkin bəy, bəs insaf, insaf, insaf. Buradan, bu yazının tən ortasından bütün ciddiyyətimlə üzümü tutub hörmətli REAL idarə heyətinə müraciət edirəm ki, “cümhuriyyətinizi bərpa edəndə” lütfən Erkin Qədirlini Azərbaycan Demokratik Respublikası Karavella Flotilyasının (ADRKF) Kont-admiralı təyin edib göndərəsiniz Xəzərsahili, Volqaboyu şəhərləri mühasirəyə alıb yerli qəbilələrlə kapitulyasiya müqavilələri imzalasın, Azərbaycana yeni ticarət imkanları yaratsın, hər şəhərdə ticarət postu qurub döşü orden-medallı baş konsullar və ali komissarlar yerləşdirsin, Azərbaycan tacirlərinə ekstraterritorial məhkəmə hüququ əldə etsin, ölkəmizin okeana çıxmasına mane olan şərtləri sərt tədbirlərlə aradan qaldırsın. Donanmamızın uzun səfərləri zamanı darıxanda isə kapitan kayutasında günəşin heç zaman batmayacağı yeni imperiyamızın xəritəsinə baxaraq “Özəl mülkiyyətin kişi xarakterini formalaşdırması haqqında traktat” yazar.\nGələk neo-liberalizmə. 2008-ci il qlobal maliyyə böhranından sonra neoliberal düzən süquta uğramaqdadır. İngiltərədə sosialistlər 2020-də hakimiyyətə gəlməyə hazırlaşırlar, ABŞ-da sosialist Bernie Sanders ştatları ard-arda udaraq demokratların, milliyyətçi-populist Trump da respublikaçıların partiya namizədi nominasiyasına doğru gedir. Yunanıstanda, İspaniyada, İtaliyada ən sağ və ən sol partiyalar get-gedə daha çox nüfuz qazanırlar; ən sağ partiyalar belə milliyyətçilik mövqeyindən çıxış edərək neoliberalizmin çıxış yolu olmadığını, “üçüncü yol” siyasətinin uğursuz olduğunu və alternativ çıxış yolları olduğunu hər gün bəyan edirlər. Bizim Avropaya inteqrasiya etməyə can atan neoliberallar da tutduqlarını buraxmırlar. Yapşıblar Avropada və hətta ABŞ-da belə əhəmiyyətini və aktuallığını çoxdan itirmiş “kiçik dövlət” “azad bazar” klişelərindən. Bütün günü hökumətə məsləhətlər verirlər. Bəli. Təəssüf. Gərək bizim hörmətli hökumət nümayəndələrimiz zamanında bizim neoliberallara qulaq asardı. Vaxtında qulaq assaydılar indi belə olmazdı. Bəs görəsən niyə qulaq asmadılar zamanında? Vaxtlarımı yoxuydu? Bəlkə başa düşmürdülər? Niyə bizim savadlı, ağıllı iqtisadçı-ekspert “kassandra”-larımıza qulaq asıb onların dediklərini etmirdilər?\nHər kəs bu sualın cavabını yaxşı bilir. Məsələ maraqlardadır. Məsələ məqsədlərdədir. Məqsəd Azərbaycanda uğurlu və ədalətli iqtisadi sistem qurmaq olsaydı, sizin mütəxəssis rəylərinizə ehtiyac belə olmazdı. Gedib Keynesi, Fridmanı xortladıb gətirərdilər qəbristanlıqdan ki, kömək edin böhran zamanı bu camaata gün ağlayaq. Kurqmana, MİT-in iqtisadi inkişaf professorlarının qabağına paçka-paçka dollarlar atardılar ki, buyurun, gəlin məsələni həll eləyək. Ben Bernankeni gətirib Mərkəzi Bankın sədri eləyərdilər. Amma məqsəd, maraq başqadır. Ona görə də, gedib dünyanın ən güclü sərmaye iqtisadçılarını gətirib onlara deyirlər ki, “qardaş, necə eləyim ki, o biri oliqarxdan daha çox pul qazanım?” “Necə eləyim ki, fondda, büdcədə olan-qalan pulu da ehmalca və daha effektiv və az itkisiz şəkildə cibimə yönləndirim?” Bu suallara cavab axtararkən onları bizim iqtisadi ekspertlərin rəyləri maraqlandırmırdı. Indi də maraqlandırmır. Gələcəkdə də maraqlandırmayacaq. Hakimiyyətdə gücü və pulu bölüşmüş qruplar birmənalı olaraq qısa müddətli mənfəətə hesablanmış addımlar atmaqdan başqa başqa heç nə edə bilməzlər. Onlar uzun müddətdə və davamlı olaraq güc və pul sahibi olacaqlarından əmin deyillər. Onların hər hansı biri bircə dəfə uzun müddətə hesablanmış bir məqsədə resurs sərf etsə, yəni gəlirlərini çox daha uzun müddətə hesablanmış istiqamətlərə sərmaye qoysalar, belə sərmayenin alternativ dəyəri – büdcədən tikinti yaxud idman layihəsi təşkil edib gəlir götürməkdən xeyli gec olacaq. Bu isə, bu fürsəti həmən dəqiqə başqasının ələ keçirəcəyi deməkdir ki, bu da həmin oliqarxın tezliklə sıradan çıxmağına bərabərdir.\nQayıdaq liberalizmə. Özünə liberal deyən partiya proqressiv siyasəti təbliğ etməlidir. İnsan haqlarını təbliğ etməlidir. Özünə liberal deyən partiya milliyyətçi notlar üzərindən “respublikaçılıq” etməməlidir. Özünü “sol”-la asosasiya edən CHP-ni özünə “kumir” seçməməlidir. Özünə liberal deyən partiya Sovetləri tənqid edə-edə köhnə fikirləri, sovet namenklaturasının konveyerindən çıxmış köhnə mədəniyyət, ədəbiyyat adamlarını tərənnüm etməməlidir. Yeni fikri tərənnüm etməlidir. Polisin azaldılmasını, dövlətin güc strukturunun kiçildilməsini, ordunun kiçildilməsini, eynicinsli evliliyi, marijuananın leqallaşdırılmasını, bütün vicdan azadlıqlarının təmin olunmasını təbliğ etməlidir. Liberal Amerikapərəst ola bilməz. Liberalizm Amerikanizm demək deyil. Özünü liberal adlandıran partiya müvəqqəti keçid dövrü üçün sərt avtoritar rejim təbliğatı edə bilməz. Bu mühafizəkarlara, nəbilim, ortodoks sosialistlərə aid xüsusiyyətdir. Daha liberala aid xüsusiyyət deyil. Adını liberal qoyub da praqmatik siyasət yürütmək liberal olmaq demək deyil, neoliberalizmin propaqanda alətinə çevrilərək opportunistlik etməkdir. Sərf eləyəndə sol olacağıq, sərf eləməyəndə sağ olacağıq; sərf eləyəndə liberal, eləməyəndə milliyyətçi... ordan bura hoppan, burdan ora hoppan. Solçular da təkərə düşürlər ki, ay başına dönüm, axı bu sosial rifahı biz dəstəkləyirik, bəs bu REAL niyə belə eləyir?\nMühafizəkar müxalifət partiyaları da dağılıb gedirlər. Mühafizəkar siyasət yürütmək əvəzinə yeni peyda olmuş “liberallar”la ayaqlaşmağa çalışırlar. Özlərinə liberal deyirlər amma üzvlərinin, onları dəstəkləyənlərin liberal sözünün “L”-na, milliyyətçi sözünün “M”-na belə dəxliləri yoxdur. Maraqlıdır, xalq mühafizəkardır, özləri mühafizəkardır, amma partiya xətləri liberal, türk milliyyətçisi, sosial demokrat və s. Nə məcburdur, elə mühafizəkar olun da. Olmaz? ABŞ-da, Avropada olur, burda olmur?\nBir sözlə, Azərbaycanda sağ çürükdür. İçindən çürüyüb və bu çürümənin kökündə duran səbəb özlərini sağ adlandıran kəsimin hələ də ideyalara deyil, populizmə, praqmatizmə pənah aparmasıdır. Bu çürümənin kökündə 90-cı illərin hərəkatının, 2000-ci illərin QHT seminarlarının fərz etdiyi yanlış gümanlarına qapılmaları, Azərbaycan insanını tanımamaları, öyrənməyə çalışmamaları, onlara “təbiətən alverçi” kimi ayamalar qoşmaları, demokratik seçki təcrübəsinin olmadığı bir ölkədə hələ də “seçiciyə” oynamağa çalışmalarıdır. Amma seçici yoxdur. İnsanlar var. Onlar da seçici deyil. Sizin temaları başa düşmür, hörmətli sağçılar. Camaatın ümumiyyətlə bu söhbətlərə dəxli yoxdur. Camaat Rusiyadadır, kənddə-kəsəkdədir, Bakının ətrafındakı gecəqondulardadır. Camaat Facebook-da deyil.\nÖlkə sürətlə 90-cə illərə qayıdır. Böhran bütün absurdların cücərməsinə münbit şərait yaradıb. Bütün 90-cı illərin karikatura qəhrəmanları yenidən peyda olacaqlar. Hərə öz populist çıxışları ilə hər şeydən bezmiş camaatı öz tərəfinə çəkməyə çalışacaq, axırda da bir xilaskar peyda olub hər şeyi geriyə qaytaracaq. Çarx da təzədən fırlanacaq. Bunun qarşısını almaq üçün gərək özlərinə “sağçı” deyənlər bu sözün mahiyyətini anlasınlar. Məsuliyyətinə sahiblənsinlər. Facebook respublikalarında hökumətə islahat məsləhətləri vermək əvəzinə, özlərini sağaltsınlar. Çünki bizim bu böhrandan çıxmağımız, daimi böhrana sürüklənməməyimiz üçün bizə sağlam sağ lazımdır. Bizə texnokratizmə sığınmayan və dəyərlərini anlayaraq onları müdafiə edən sağ lazımdır. Nala-mıxa vuran sağ yox. Aranızda bir dənə Səməd Rəhimliniz var, onu da yavaş-yavaş “zaverbovat” eliyirik.


Böyük korporasiyalar və azad bazar dünyasında hər şey həmişə gəlib pulun üzərinə düşür. Buna görə də ən yaxşı brendi onun bazar dəyərinə görə seçmək lazımdır. Beləliklə Interbrand adlı konsaltinq şirkəti 2019-cu il üzrə dünyanın ən bahalı şirkətlərinin reytinqini tərtib edib.\nLent.az "technote"a istinadla xəbər verir ki, Siyahıdakı liderlər hamı tərəfindən tanınan məşhur texnoloji şirkətlərdir.\n2019-cu ildə Interbrenad konsaltinq şirkəti Apple şirkətinin dəyərini 234.241 milyard dollar, Google şirkətinin dəyərini isə 167.713 milyard dollar qiymətləndirib. Beləliklə 2018-ci il ilə müqayisədə Apple şirkəti öz dəyərini 9%, Google şirkəti isə öz dəyərini 8% yüksəldə bilib. Üçüncü yerdə Amazon şirkəti qərarlaşıb (125.265 milyard dollar). 1 il ərzində Amazon şirkətinin dəyəri 24% yüksəlib. İlk onluqda Amazon şirkətindən sonra Microsoft, Coca-Cola, Samsung, Toyota, Mercedes Benz, McDonalds və Disney şirkətləri qərarlaşıblar.\nDisney şirkəti isə öz növbəsində Facebook-u öz əvvəlki yerindən kənarlaşdırıb. Beləliklə məşhur sosial şəbəkə 12% dəyər itirərək 14-cü yeri tutub. 1 il ərzində sürətli yüksəliş nəticəsini MasterCard sərgiləyib. Belə ki, şirkət 1 il ərzində öz dəyərini 25% yüksəldib. Maraqlısı ondadır ki, bir neçə illik aradan sonra bu siyahıya Dell şirkəti qayıdıb və birdən-birə 63 yeri tutub. Sözügedən siyahının yeni təmislçisi isə Uber şirkəti olub. O, 87-ci yerdə qərarlaşıb.


Tərlan Əhmədov: "Qarabağ” layiqli qələbə qazandı" - Stadium.az\nTərlan Əhmədov: "Qarabağ” layiqli qələbə qazandı"\n09.03.2020 | 1435 dəfə oxunub\n"Keşlə"nin baş məşqçisi Tərlan Əhmədov Premyer Liqanın 20-ci turunda bu gün "Qarabağ"a uduzduqları oyundan (0:2) sonra mətbuat konfransında jurnalistlərin suallarını cavablandırıb:\n- Maraqlı oyun izlədik. Bir tərəf topa nəzarət edirdi, digər tərəf də sürətli hücumlar qurmaq istəyirdi. Hər iki hissədə imkanlarımız oldu.\n“Qarabağ” layiqli qələbə qazandı. Bu əzmkarlıq, istəyə görə futbolçulara deyəcək sözümüz yoxdur. 3 əsas heyət oyunçumuz yox idi. Meydana çıxan hamı yaxşı təsir bağışladı. Getdikcə oyunlar daha da ağırlaşır. Bu oyundakı səhvlərdən nəticə çıxarmaq istəyirik.


Ned Prays: “İranın MAQATE ilə əməkdaşlıq etməməsindən dərindən nigaranıq”\nABŞ Dövlət Departamentinin sözçüsü Ned Prays iyunun 9-da jurnalistlərə açıqlamasında İranın Beynəlxalq Atom Enerjisi Agentliyi ilə əməkdaşlıq etməməsinin ciddi nigaranlıqlara yol açmasından danışıb.\nO deyib ki, İran rejimi özünün elan etmədiyi üç nüvə mərkəzində aşkarlanan uran zərrəcikləri ilə bağlı MAQATE-nin suallarına cavab verməkdən boyun qaçırır.\n“İran MAQATE-yə elan olunmamış üç nüvə təsisatında uran və izotopun dəyişdirilmiş hissəciklərinin aşkarlanması ilə bağlı ortaya çıxan suallara hələ də cavab verməyib. Bu isə həm bizi, həm də MAQATE-ni dərindən nigaran edir. Amerika bu sualların cavabını əldə etmək üçün Beynəlxalq Atom Enerjisi Agentliyinin baş direktoru Rafael Qeossini tam dəstəkləyir.\nHesab edirik ki, İran Beynəlxalq Atom Enerjisi Agentliyi ilə tam əməkdaşlıq etməli, bu işi təxirə salmamalıdır. Bilirik ki, İranla MAQATE rəsmiləri qarşıdan gələn günlər görüşüb bu barədə danışıqlar apara bilərlər. Biz isə bu danışıqları və onun nəticəsini yaxından izləyəcəyik.\nİranda keçiriləcək prezident seçkilərinin Vyanada keçirilən nüvə danışıqlarına və onun zaman cədvəlinə təsir edib-etməyəcəyi ilə bağlı suala gəldikdə isə bildirirəm ki, İrandakı seçkilərin Vyanada aparılan danışıqlar prosesinə hər hansı bir təsiri olmayacaq.\nDüşünürəm ki, İranın heç vaxt Amerikanı, İsraili və regionun digər ölkələrini nüvə silahı ilə təhdid etməyəcəyindən əmin olmağın yeganə yolu diplomatiyadır” -deyə ABŞ Dövlət Departamentinin sözçüsü Ned Prays dünən jurnalistlərə açıqlamasında bildirib.\nABŞ Dövlət Departamenti Sözçüsü Ned Prays Beynəlxalq Atom Enerjisi Agentliyi (MAGATE) suallar Cavab vermək Boyun Qaçırmaq nigaranlıq Vyana nüvə danışıqlar


Əhalinin banklara 750 milyon manat borcu var » GundemXeber İnformasiya Portalı\nGundemxeber.az » İqtisadiyyat » Əhalinin banklara 750 milyon manat borcu var\nƏhalinin banklara 750 milyon manat borcu var\nTarix: 13-12-2013, 15:07 Bölmə :İqtisadiyyat Baxış: 366\nAzərbaycan banklarında kredit faizlərinin həcmi Avropa banklarına nisbətdə 5-6 dəfə daha çoxdur. Bu problem uzun müddətdir aktual olsa da, hələ öz həllini tapmayıb.\nİqtisadçı Vüqar Bayramov bu məsələnin səbəbini və həlli yollarını “Axar.az”a danışdı.\nAzərbaycanla müqayisədə Avropada kredit faizləri çox aşağıdır. Avropada orta faiz göstəricisi 4-5, Azərbaycan üçün bu rəqəm 25-30% intervalındadır. Avropa ilə müqayisədə bizdə faiz 5-6 dəfə çoxdur.\nTəbii ki, bunun müxtəlif səbəbləri var.\nAvropada faiz dərəcələrinin aşağı olmasına baxmayaraq, orda eyni zamanda depozitə də faiz dərəcələri aşağıdır. Əgər Azərbaycanda bu rəqəm 10% təşkil edirsə, Avropada 2%-dir. Və depozitləri aşağı faizlə vermək kreditin də aşağı faizlə verilməsinə şərait yaradır.\nAzərbaycanda kommersiya banklarının cəlb etdiyi vəsaitlər bahadır. Onlar vəsaitlər cəlb edən zaman adətən vasitəçilər yararlandıqları üçün bu, onlara baha başa gəlir. Banklar qısa zamanda çox gəlir əldə etməyə çalışır və bu da kreditlərin həcminin böyüməsinə gətirib çıxarır.\nHazırda Azərbaycanda verilən və geri qaytarıla bilməyən kreditlərin həcmi 750 milyon manata yaxındır. Yüksək kredit onun geri qaytarıla bilməməsinə gətirib çıxarır. Azərbaycan MDB-də kredit faizlərinin yüksəkliyinə görə ilk 3-lüyə daxildir. Azərbaycan birmənalı şəkildə çalışmalıdır ki, kredit faizlərini aşağı endirsin.\nDövlətin kommersiya banklarının müəyyənləşdirdiyi faiz dərəcələrinə birbaşa təsir etmə hüququ yoxdur. Amma Mərkəzi Bank dolayı olaraq kommersiya banklarının faiz dərəcələrinə təsir göstərə bilər. Kommersiya banklarının cəlb etdiyi vəsaitlərin tərkibində Mərkəzi Bankın mərkəzləşdirilmiş kredit resursları cəmi 7%-dir. O, bu resursların sayını artırmaqla kommersiya banklarının cəlb etdiyi vəsaitə nisbətən ucuz olmasına səbəb ola bilər. Və bu mərkəzləşdirilmiş kreditləri kommersiya banklarına yönəltməklə, praktiki olaraq kommersiya banklarının daha ucuz kredit verməsinə səbəbkar ola bilər.\nEyni zamanda Mərkəzi Bank tövsiyə xarakterli fəaliyyətlər həyata keçirə bilər. O, depozit faizlərinin aşağı salınmasına nail olmalıdır ki, öz növbəsində kommersiya banklarında kredit faizləri də aşağı düşsün.\nNeft Pulları Ölkəyə Gətirilərsə ... ...


Fransada «Turan» küləyi əsdi | Azadliq\nFransada «Turan» küləyi əsdi\n10 Aprel 2018 16:34\nTuran TV haqqında reportaj iki gündə 50-dən artıq Fransa nəşrində necə yer aldı?\nHökumət özünün hansısa mənasız kampaniyalarını xaricdəki lobbi təşkilatlarına külli- miqdarda pul ödəməklə keçirir, sonra da həmin tədbirlər haqqında beşinci- altıncı dərəcəli, ya da ümumiyyətlə dərəcəsi olmayan anonim saytlarda yerləşdirib bunu azərbaycanlılara Əliyevin siyasi varlığının təcəssümü kimi sırımağa çalışır. Dünən bir xəbər yaydıq ki, France Press kimi nüfuzlu KİV Turan TV haqqında reportaj yayıb. Bu reportaj iki gün ərzində Fransada 50- yə qədər kütləvi informasiya vasitəsində dərc edilib, paylaşılıb, göstərilib. Bu gün Fransanın ən nüfuzlu və tirajlı jurnallarından olan Le Point belə həmin reportajı (video əlavə ilə birlikdə) öz saytında yerləşdirib.\nƏlbəttə, Azərbaycanın trol zəkalı təbliğatçıları deyə bilərlər ki, əcnəbilər Azərbaycana qarşı düşmənçilik edirlər-filan. Amma Fransa haqqında bunu deyə bilməzlər. Bu, həmin Fransadır ki, Azərbaycan hakimiyyəti orada milyonlarla təbliğat xərci qoyur. Strasburqda Notre Dame kilsəsini təmir etdirir, Parisdə Luvr muzeyini təmir etdirir, hətta ucqar fransız şəhərlərində də yerli bələdiyyələrə «siyasi rüşvət» olaraq abadlıq işlərinin xərcini çəkir. Biz isə fransızlara lobbi xərcləri ödəmirik. Heç, özümüzü də elə aparmırıq ki, kimlərsə, hansı dövlətlərsə bizdən azərbaycanın milli sərvətlərinin hansısa hissəsini əvəzsiz olaraq tələb etsin. Sadəcə, Azərbaycanda azadlıq adalarının olduğunu göstəririk və onlar da bu cəhdləri dəyərləndirirlər. Dünəndən bəri Turan TV haqqında həmin reportajı öz oxucularına təqdim edən bütün fransız KİV-lərinin keçid linklərini verə bilmərik, bu, çox böyük siyahı olardı, amma hər halda onlardan bəzilərini Azadlılğın oxcularına təqdim edirik:\nIl mène seul, exilé à Strasbourg, son combat contre le gouvernement azéri\nPublicerat av CNEWS den 9 april 2018\n(bu, C news televiziya kanalının facebook səhifəsidir, reportaj telekanalda yayılandan sonra fb səhifəsinə də yüklənib)


Ohanyan güzgüvari geriçəkilmədən danışdı\n21 Yanvar 14:04 | 1 880\nRusiya XİN Ermənistanla Azərbaycan arasında sərhədlərin delimitasiyası işinin mümkün qədər tezləşdirilməsi barədə çağırış edib. Bu barədə Rusiya XİN-nin KİV-lərin suallarına verdiyi cavabında bildirilir.\n“Həmçinin, Azərbaycanla Ermənistan sərhədində situasiyanın tənzimlənməsinə cəhd edirik, belə ki, təəssüflər olsun ki, orada zaman-zaman silahların tətbiq edilməsi və insan itkiləri ilə nəticələnən insidentlər yaşanır”, deyə Moskvadan bildirilib. Rusiya XİN eyni zamanda, ikitərəfli komissiyalara sərhədlərin delimitasiyası, ardınca isə demarkasiyası prosesini mümkün qədər tezləşdirməyə səsləyib, o cümlədən Bakı və İrəvana bu prosesdə konsultasiya göstərməyə hazır olduğunu bəyan edib.\nQeyd edək ki, Bakı da prosesin tez bir zamanda başlanılması barədə bəyanatlarını səsləndirib. Lakin İrəvan müxtəlif bəhanələrlə, xüsusilə qoşunların güzgüvari şəkildə geri çəkilməsindən sonra pprosesin başlaya biləcəyini bildirib.\nOhanyan sual edib ki, Azərbaycan Silahlı Qüvvələri sərhədə qədər gəlib-çıxıblarsa güzgüvari geri çəkilmə hansı anlamı daşıya bilər?\nLakin maraqlıdır ki, vaxtilə Azərbaycan torpaqlarının işğalında canfəşanlıq etmiş, daha sonra isə “Ohanyan müdafiə xətti” deyilən maneələri qurmuş Ermənistanın sabiq müdafiə naziri Seyran Ohanyan belə, Nikol Paşinyan hökumətinin bu iddialarının boş sözlər olduğunu bildirib.\n“Güzgüvari çəkilmə nə deməkdir? Biz hərbi əməliyyatlar dayandırıldıqdan sonra artıq bir dəfə hökumət başçısının şifahi tapşırığı ilə qoşunlarımızı Sünik (Zəngəzur) rayonu ərazisindən geri çəkmişik”. SİA erməni KİV-lərinə istinadən xəbər verir ki, bu barədə parlamentəki “Ermənistan” fraksiyasının rəhbəri, sabiq müdafiə naziri Seyran Ohanyan jurnalistlərlə söhbətində bildirib.\nO, sual edib ki, Azərbaycan Silahlı Qüvvələri sərhədə qədər gəlib-çıxıblarsa güzgüvari geri çəkilmə hansı anlamı daşıya bilər? Ohanyan həmçinin iddia edib ki, Azərbaycan ordusu guya Ermənistanın ərazisinə müdaxilə edib (halbuki, həmin ərazilər bilavasitə Azərbaycan Respublikasına məxsusdur və 1988-ci ildən başlayaraq orada yaşayan azərbaycanlılar məhz Ermənistanın işğalçılıq siyasəti nəticəsində öz tarixi, dədə-baba yurd-yuvalarından didərgin salınıblar-R.R.) və birtərəfli qaydada qoşunlarını geri çəkməlidir (?-R.R.), bu istiqamətdə isə Ermənistan tərəfi müvafiq işlər aparmalıdır və s...\nSabiq müdafiə naziri: "Delimitasiya və demarkasiya üçün düşmən dövlətlər qonşu dövlətlərə çevrilməlidirlər"\n“Ermənistan” fraksiyasının rəhbəri ölkəsinin XİN başçısının Ermənistanın KTMT-nin siyasi mexanizmlərini tətbiq etməsi barədə bəyanatını məntiqsiz hesab edib. Sabiq müdafiə naziri onu da etiraf edib ki, bütün bunlar havada qalan söz-söhbətlərdir. “Delimitasiya və demarkasiya üçün düşmən dövlətlər qonşu dövlətlərə çevrilməlidirlər, bunun üçün qonşu ölkələrin hökumətlərində komissiya yaradılmalıdır ki, müvafiq işləri həyata keçirsinlər”, deyə Ohanyan bildirib və qeyd edib ki, həmin komissiya sovetlər dövründəki bütün mövcud hüquqi-razılaşma paketini qaldırmalıdır.\n“Yalnız tam və dərin müzakirələrdən sonra sərhədin haradan keçəcəyi müəyyən olunmalıdır. Amma güzgüvari geriçəkilmə belə bir şəraitdə boş və mənasız danışıqlardır”, deyə “Ermənistan” fraksiyasının rəhbəri bildirib.\nQeyd edək ki, Ermənistan XİN gələcəkdə situasiyanın kəskinləşməməsi üçün (?!-R.R.) Ermənistan-Azərbaycan sərhədlərindəki qoşunların qarşılıqlı olaraq güzgüvari şəkildə geri çəkilməsi ətrafında təklif irəli sürüb və bundan sonra sərhəd boyunca beynəlxalq monitorinq mexanizmini tətbiq etməyə çağırıb.


Ümumi yığıncağı çağırmaq üçün bir vasitə olaraq şirkətin korporativ veb saytı - Ticarət Qanunu - Ümumi\nÜmumi yığıncağı çağırmaq üçün bir şirkətin korporativ veb saytı\nBir şirkətin korporativ veb saytının bir çox istifadəsi ola bilər İclasları çağırmaq və tərəfdaşlara məlumat vermək. Ancaq bunun mümkün olması üçün şirkətin əsasnaməsinə daxil edilməlidir.\nBu, 22 İyun 2011-ci il tarixli 1/2012 Qanunda dəyişiklik edilmiş Kapital Şirkətləri Qanununun Birləşdirilmiş Mətninin 11 və 173 maddələri ilə tənzimlənir http://www.boe.es/diario_boe/txt.php?id=BOE- A-2012-8406.\nPraktikada, asılı olmayaraq iki fərziyyə qaldırılır şirkətlər artıq birləşdi ya da yeni yaradılan şirkətlər.\n– İçində yeni yaradılan şirkətlər, lazım olacaq:\nTəsis sənədlərində bütün tərəfdaşların korporativ veb sayt yaratmağa razı olduqlarını ifadə edən bir bənd daxil edin.\nBu bənd aşağıdakı qaydada tərtib olunan müəlliflər tərəfindən əlavə ediləcəkdir:\n“Qeydiyyatdan keçmiş ofis, milliyyət, korporativ veb sayt: Şirkət …… -də yerləşir və İspan vətəndaşıdır.\nİdarəetmə orqanı filialları yarada, bağlaya və ya təhvil verə, eyni zamanda bələdiyyə müddətində qeydiyyatdan keçmiş ofisini dəyişdirə bilər.\nÜmumi Yığıncağın qərarı ilə, Kapital Şirkətləri Qanununun 11 bis maddəsinin müddəalarına uyğun olaraq, şirkətin WEB səhifəsi ola bilər. Ümumi Yığıncaq, İdarəetmə Orqanına URL və ya korporativ veb saytının seçilməsini həvalə edə bilər.\nİnternetin dəyişdirilməsi, köçürülməsi və ya silinməsi inzibati orqanın məsuliyyəti olacaqdır.\n–İçində şirkətlər artıq birləşdi qanunvericilik islahatlarının qüvvəyə minməsindən sonra:\nTəsis sənədləri korporativ veb sayt haqqında heç bir məlumat vermirsə, şirkət aşağıdakı addımları yerinə yetirməlidir:\nÜmumi Yığıncaq ənənəvi vasitələrlə (tərəfdaşlarla yazılı və fərdi ünsiyyət və ya BORME-də dərc olunmadan) çağırılır.\nBu çağırışda korporativ veb saytın yaradılması açıq şəkildə gündəmə gələcəkdir.\nVeb saytın yaradılması barədə razılıq, Ticarət Registrində şirkət üçün açıq olan vərəqdə qeyd ediləcək və dərc pulsuz olacaq BORME-də yayımlanacaqdır.\nVeb BORME-də yayımlanana qədər, şirkətin daxil etdiyi əlavə üçüncü tərəflərə təsir göstərməyəcəyini nəzərə almaq lazımdır.\nNəticə olaraq, şirkətin təsis edilməsindən etibarən "ab ташаббус" korporativ veb saytının qanuni tənzimlənməsi məqsədəuyğundur; və bu edilməmişsə, müqavilənin sonrakı daxil edilməsi, çünki bu müddəa cəmiyyət üçün bir xərc tələb etmir və gələcəkdə qənaət etməyə imkan vermir. (Şəkil: Google şəkilləri)\nVideo: Toda la VERDAD sobre las redes 6G, 5G y 4G LTE\n5 dəqiqədə edə biləcəyiniz 10 dadlı avokado tostu\nAt səyahət avadanlıqları\nÜmumi yığıncağı çağırmaq üçün bir şirkətin korporativ veb saytı...


Tahir Kərimov Salyandakı villasını neçiyə satır? İbrahimovun “iş adamları”nın bilet pulu davası – Moskva aeroportlarında 20-dən çox reys ləğv edil Nəsimi rayon nümayəndə heyəti ABŞ-da “Sabah son tamaşamdır” – Fuad “İndi nazir onu yanına çağırıb başına qapa Lənkəranda avtomobil yolunda sürüşmə oldu Lənkəranskinin mirası uğrunda savaş başladı “3-4 dəfə deputatlıq təklif edildi, dedim ki, mə Aşıq Əlinin avtomobili əlindən alındı: Polis pol Əli Abbasova qarşı niyə ayrıca cinayət işi açıld Çörəyin içindən iynə də çıxdı – Qubada insanlar narahatdır – FOTOLAR\n01 İyun 2016 / 12:52 / Baxış sayı: 3500 Quba rayon sakini Laçın Bayramovun aldığı çörəyin içindən iynə çıxıb. “Report”un şimal bürosunun verdiyi məlumata görə, L.Bayramov çörəyi Qubada “Tək ulduz” mağazasından aldığını bildirib.\n“Çörəyi yemək üçün iki yerə böldüm. Böldüyüm hissələrin içərisində iynə olduğunu gördüm”, – rayon sakini deyib. Qeyd edək ki, L.Bayramov Qubanın Digah kəndində yaşayır.


“Bir də baxırsan ki, səni oğurladılar…” – Spikerdən Siyavuş Novruzova replika\n12 Fevral 2016 - 14:51\n“Bu gün ölüm hadisələrinin çoxu avtobuslarda, avtobus qəzalarında olur. Bu da sürücülərin daxili qayda-qanunları lazımi səviyyədə bilməməsindən irəli gəlir. İndi elə sürüclər var ki, onlar avtobuslarda söyüş söyür, siqaret çəkir, hətta telefonla da danışırlar. Ona görə də qanunvericilikdə bu məsələlərlə bağlı müddəalar daha da təkmilləşdirilməlidir”.\n“Elə insan var ki, qatardan Bakıya düşən kimi avtomobil idarə etmək üçün lisenziya alıb sürücülük edir. Yolu tanımır və hansısa yol hərəkəti qaydaları ilə bağlı nişanları bilmir. Nəticə etibarı ilə də həmin sürücü yol qəzalarına şərait yaratmış olur. Naxçıvan Muxtar Respublikasında ayda bir dəfə həm avtobus, həm də taksi sürücülərini Dövlət Avtomobil Müfəttişliyi toplayır. Xəritələri çıxararaq onlara verirlər ki, hansı yolda təmir gedəcək, bu, nə qədər davam edəcək və s. Bakıda isə səhər gedib axşam qayıdanda görürsən ki, yolun ortasında beton parçası qoyulub. Bu da insanların bütün əsəblərini korlayır.\nHətta bir küçəni elə mühasirəyə alırlar ki, heç 41-45-in müharibəsində belə mühasirə olmayıb. Bunu qabaqcadan sürücələrə elan etmək lazımdır. “İntellektual idarəetmə” adı altında avtobuslar arasında intervallar tez-tez pozulur. Bu məsələlərə də diqqət etmək lazımdır.\nSürücülərin yolları tanımaması da başqa problemdir. Bir də baxırsan ki, yolda yuxu səni tutur və ayılanda tamam başqa yerdə olursan. Ona görə də bu məsələlərə ciddi nəzarət olmalıdır”.\n“Bir də baxırsan ki, səni oğurladılar. Ümumilikdə götürdükdə isə səsləndiridiyiniz məsələlər diqqət olunması işlərdir”.


ABŞ-ın BMT-dəki səfiri Nikki Heyli Birləşmiş Ştatların bəzən fikir ayrılıqlarına baxmayaraq, Avropa müttəfiqləri ilə işə sadiq qaldığını bildirib.\n"Heç kəs bəzən siyasi fikir ayrılıqları və müzakirələri bizim Avropada müttəfiqlərimizə öhdəliyə tamamilə sadiq qaldığımızdan başqa bir siqnal kimi təhrif etməməlidir"-deyə Heyli BMT Təhlükəsizlik Şurasında çıxışı zamanı bildirib.\nNikki Heyli habelə NATO-nu "tarixdə ən güclü alyans" adlandırıb və Birləşmiş Ştatların təşkilatın "daha da effektiv olması" istiqamətində iş apardığını bildirib.\nABŞ-ın BMT-dəki səfirinin bu açıqlamaları bazar ertəsi günü vitse-prezident Mayk Pensin dedikləri ilə səsləşir. Pens NATO-nun baş katibi Yens Stoltenberqə Birləşmiş Ştatların NATO müttəfiqləri qarşısında öhdəliyə sadiq qaldğını, lakin başqa ölkələrin də üzərinə götürdükləri maliyyə öhdəliklərini bərabər bölüşməli olduqlarını deyib.\nABŞ-ın vitse-prezidenti Mayk Pens və NATO-nun baş katibi Yens Stoltenberq\n"Biz müdafiə xərclərini artırmaq niyyətindəyik. Amerika öz payına düşəni edəcək"-deyə Pens ABŞ-ın prezident Donald Trampın hakimiyyəti dövründə yeni administrasiyasının strategiyasını açıqlayıb. Lakin Pens əlavə edib ki, "2 faiz hədəfinə çatmayan başqa 23 ölkənin də sözdən işə keçməsinin vaxtı gəlib çatıb".\nStoltenberq Penslə başqa ölkələrin üzərinə düşən payı bölüşməli olduğu məsələsində razı olduğunu deyib.\n"Yaxşı xəbər odur ki, biz bu istiqamətdə irəliləyirik"-deyə Stoltenberq bildirib.\nTramp seçki kampaniyası dövrü Birləşmiş Ştatların müdafiə xərclərinə dair maliyyə öhdəliyinə əməl etməyən NATO müttəfiqlərini müdafiə etməyə biləcəyini bildirmişdi.\nBirləşmiş Ştatlar və Avropa İttifaqı Moskvaya qarşı Minsk razılaşmalarına əməl olunmayana qədər sanksiyaların saxlanılması kimi yanaşmada birlik göstərir.\nABŞ-ın BMT-dəki səfiri Nikki Heyli Təhlükəsizlik Şurasında çıxışı zamanı Birləşmiş Ştatlar və Rusiya arsaında daha yaxşı münasibətlərin mümlünlüyü məsələsinə toxunub. Lakin o qeyd edib ki, Rusiya ilə daha geniş əməkdaşlıq "Avropada dostlar və müttəfiqlərin hesabına baş verməməlidir".\n"Buna görə də biz Rusiyanı Minsk razılaşmaları ilə nəzərdə tutulan öhdəliklərə əməl etməklə və Krımın işğalına son qoymaqla sülh prosesinə sadiq qaldığını nümayiş etdirməyə çağırırıq. Birləşmiş Ştatlar və Avropa İttifaqı Moskvaya qarşı Minsk razılaşmalarına əməl olunmayana qədər sanksiyaların saxlanılması kimi yanaşmada birlik göstərir"-deyə Heyli bildirib.\nBuna görə də biz Rusiyanı Minsk razılaşmaları ilə nəzərdə tutulan öhdəliklərə əməl etməklə və Krımın işğalına son qoymaqla sülh prosesinə sadiq qaldığını nümayiş etdirməyə çağırırıq.\n2015-ci ildə əldə edilmiş Minsk razılaşmalarına əsasən, Ukrayna, Rusiya və Rusiyanın dəstəklədiyi separatçılar ağır silahları münaqişə zonasından çıxararaq, Ukraynada böhrana son qoyulması haqda razılıq əldə edib.\nHeyli eyni zamanda, Rusiyanın Ukraynanın şərqində separatçıların rəsmiləri tərəfindən verilmiş pasportları tanımasını regionda sülhə nail olmaq səylərini birbaşa təhlükə altına aldığını bildirib.\nO bu açıqlamaları Ukrayna prezidenti Petro Poroşenkonun Moskvanın pasportları tanımaq qərarına cavab olaraq Rusiyaya qarşı yeni sanksiyaların tətbiq edildiyini elan etməsindən bir neçə saat sonra verib.\nRəsmi Moskva pasportların tanınmasını Ukraynanın blokadasının təsirinə məruz qalmış üsyançıların nəzarətində olan ərazilərdəki vətəndaşlara kömək məqsədilə "humanitar addım" adlandırıb.\n"Rusiyanın separatçı "respublikaların" sənədlərini tanıması narahatlıq doğurur və Minsk razılaşmalarıının hədəfləri ilə bir araya sığmır"-deyə ABŞ-ın Kiyevdəki səfirliyinin Tvitter səhifəsində bildirilib.


Kürdəmirdə Milli Qurtuluş Günü münasibətilə tədbir keçirilib - Xəbərlər - KÜRDƏMIR RAYON Icra Hakimiyyəti\nKürdəmirdə Milli Qurtuluş Günü münasibətilə tədbir keçirilib\nİyunun 14-də Yeni Azərbaycan Partiyasının Kürdəmir rayon təşkilatının qərargahında “15 İyun - Milli Qurtuluş Günü”nə həsr olunan dəyirmi masa təşkil olunub.\nTədbirdə Kürdəmir Rayon İcra Hakimiyyətinin Başçısı Ceyhun Cəfərov, rayonun hüquq-mühafizə orqanlarının, idarə, müəssisə və təşkilat rəhbərləri, Yeni Azərbaycan Partiyasının fəalları, ziyalılar və ictimaiyyətin nümayəndələri iştirak edibdilər.\nTədbir iştirakçıları əvvəlcə Ulu Öndərin Yeni Azərbaycan Partiyasının Kürdəmir rayon şöbəsinin foyesindəki büstü önünə gül dəstələri düzüblər. Tədbirdə "15 iyun- Tarixin şanlı səhifələri" adlı sənədli film nümayiş etdirilib.\nDəyirmi masada “Tarixi qayıdış və xalqın qurtuluşu ” mövzusunda Carlı kənd tam orta məktəbinin müəllimi Abduləziz Xanəhmədoğlu, “Heydər Əliyev müstəqilliyimizin təminatçısıdır” mövzusunda Mürtülü kənd tam orta məktəbinin tarix müəllimi Şəbnəm Məmmədəliyeva və “Heydər Əliyev siyasətinin uğurlu davamı” mövzusunda Sor-sor kənd tam orta məktəbinin direktoru Zeynal Səfərov çıxış edərək Ulu Öndər Heydər Əliyevin ikinci dəfə siyasi hakimiyyətə gəldikdən sonra fəaliyyətindən, yeritdiyi siyasətin ən mühüm və ən başlıca cəhəti respublikamızın müstəqilliyinin qorunub saxlanılması olmasından, Azərbaycan dövlətçiliyinin inkişaf etdirilməsindən ətraflı danışdılar.\nHəmin gün “15 İyun - Milli Qurtuluş Günü” münasibətilə şəhərin Qələbə parkında rayon incəsənət ustalarının iştirakı ilə bayram konserti təşkil edilib.


"Semaşko"da Qarabağ əlilini soğan kimi soyurlar - Birlik Prokurorluğa və "Bandotdel"ə şikayət ünvanladı - Azinforum.az İnformasiya Portalı\nAna səhifə / Araşdırma / “Semaşko”da Qarabağ əlilini soğan kimi soyurlar – Birlik Prokurorluğa və “Bandotdel”ə şikayət ünvanladı\n2-ci qrup Qarabağ əlili pulsuz müalicə olunmalı halda, 1 saylı Şəhər Kliniki Xəstəxanasının (Semaşko) həkimləri onun 1500 manatını alıblar.\nBu barədə Mia.az-a “Azad İstehlakçılar” İçtimai Birliyindən məlumat verilib\nBildirilib ki, artıq bununla bağlı birliyin nəznində yaradılmış Tibbi müayinə, müalicə\neləcə də profilaktik və bərpa iştirakçı hüquqların müdafiəsi komissiyasının sədri Əhməd Rəhmanov Baş Prokuror yanında Korrupsiyaya qarşı Mübarizə Baş İdarəsinə və DİN-nin Mütəşəkkil Cinayətkarlıqla Mübarizə Baş İdarəsinə rəsmi müraciət də eidb.\nMüraciətdə bildirilib ki, 11 may 2018 il tarixində birliyin komissiyasına Qarabağ əlilləri və Veteranları İctimai birliyinin sədri Növrəstə Yusifova zəng edib. O deyib ki, vaxti ilə döyuş yoldaşı olmuş və hal- hazırda 2 -ci qrup Qarabağ əlili olan Abdullayev Cavanşir Paşa oğlu bir həftədən çoxdur “Semaşko”da 7-ci korpus, 2-ci mərtəbə, 6-cı palatada Hepatit diaqnozuyla mualicə alır: “Baxmayaraq ki, xəstəxana dövlət xəstəxanasıdır və qanunlara görə Qarabağ müharibəsi əlili burda tam ödənişsiz mualicə olunmalıdır. Lakin Abdullayev Cavanşır bir həftə ərzində təkcə dərmanlarına və orda iynə, pambıq, rentgen, analiz və sair xidmətlərə görə 1500 manata yaxın pul ödəməli olub.\nBu məlumat tərəfimizdən mayın 12-də yoxlanıldı və xəstənin yaxınları, cəbhə yoldaşları tərəfindən təsdiqləndikdən sonra isə, bu gün rəsmi şəkildə qeyd edilən hüquq-mühafizə orqanlarına şikayət edildi. Həmin qurumlardan xahiş olunub ki, qanun pozuntusunun qarşısını almaq ucun muvafiq addimlar atılsın”.\nMəsələ ilə bağlı xəstəxanadan münasibət öyrənmək mümkün olmayıb.\nÖncəki Klinika rəhbərinin arvadı: “Dedilər, qadınsan, sənə heç nə etməyəcəyik”\nNövbəti “Veysəloğlu”nun işçisinə hücum edərək 70 min manat aparan şəxslərdən biri tutuldu – Təfərrüat


11:51 18.06.2020 (Yenilənib 12:12 18.06.2020) Qısa URL\nErmənistanda koronavirus aşkarlanan şəxslərin sayı 18 698-ə çatıb. Bu ölkədə sutka ərzində 7 nəfər ölüb. Virusdan ölənlərin sayı 309-a çatıb\nBAKI, 18 iyun — Sputnik. Ermənistanda son sutka 665 yeni koronavirusa yoluxma halı qeydə alınıb. Sputnik Ermənistan xəbər verir ki, bunu Ermənistanın Baş naziri Nikol Paşinyan öz "Facebook" səhifəsində yazıb.\nBununla da Ermənistanda koronavirus aşkarlanan şəxslərin sayı 18 698-ə çatıb. Bu ölkədə sutka ərzində 7 nəfər ölüb. Virusdan ölənlərin sayı 309-a çatıb.\n"İnsanlar kütləvi şəkildə maska taxmaqdan imtina edirlər. Əziz vətəndaşlarımız başqalarının və özlərinin sağlamlığına laqeyd qalmaqda davam edirlər. Biz nəyi yanlış edirik?" - deyə Paşinyan qeyd edib.\nÇində yenidən həyəcan təbili çalınır - Pekində epidemiya artım mərhələsindədir\nErmənistanda ağır durum: Ölənlərin sayı 300-ü ötdü


Bakının şimal girişindeki yol genişlendirilir - Azadliq Xeber\nBakının şimal girişindeki yol genişlendirilir\nBakının şimal girişindəki yol genişləndirilir\n01.03.2016 / 14:59 xeber –\n“Azəryolservis” ASC-dən Lent.az-a verilən məlumata görə, kompleks tədbirlər çərçivəsində yolun “Xırdalan dairəsi” istiqamətinə doğru olan hissəsinin 9-cu kilometrliyində yerləşən yerüstü piyada keçidinin dayaqlarının sökülməsi planlaşdırılır. Artıq bu istiqamətdə işlərə start verilib və yeni dayaqların tikintisi aparılır. Yeni dayaqların tikintisi başa çatdıqdan sonra mövcud keçidin yeni dayaqlara doğru tikilərək uzadılması, yeni giriş hissənin tikintisi planlaşdırılır. İşlər tam başa çatdıqdan sonra piyada keçidinin köhnə giriş hissəsi və dayaqları söküləcək. Bununla da həmin hissədə yol 5-6 metr genişlənəcək, yolun hərəkət hissəsi isə əlavə 1 hərəkət zolağı enində genişləndirilərək 4 hərəkət zolağına çatdırılacaq.


DİQQƏT! Axşamdan qalan suyu içməyin - xanimlar ucun qadin xeberleri\nYatmadan əvvəl baş ucunuza qoyduğunuz bir stəkan suyu səhər yuxudan durar-durmaz içdiyiniz vaxt olub? Bəlkə də fərqinə varmamısınız, amma bu suyun dadı normaldan daha fərqli olur. Sizcə, niyə?\nqadınsaytı.az aile.lent.az-a istinadən bunun səbəbini açıqlayır.\nSuyun PH dəyəri aşağı düşür\n"Discovery News"un məlumatına görə, suyun gecə boyunca PH dəyəri düşür və otaqdakı karbondioksidi kiçik miqdarda da olsa özünə çəkir. Buna görə də axşamdan stəkana tökdüyünüz suyu içərkən dadı turş olur.\nMətbəxdən yenisini gətirin\nƏslində, bu suyu içməyin insan orqanizminə mənfi təsirinin olub-olmaması tam sübut edilməsə də, hər halda bu suyu içmək yerinə mətbəxdən yenisini gətirmək daha yaxşıdır.\nBundan başqa, səhərlər ac qarına, yuxudan oyanar-oyanmaz su içməyin bir çox sağlamlıq problemlərinə faydaları da çoxdur. Yaponlar artıq bunu vərdiş halına gətiriblər.\nSəhər yuxudan oyanan kimi dişlərinizi təmizləmədən 4 qurtum su içməlisiniz. Ancaq unutmayın ki, su içdikdən yalnız 45 dəqiqə sonra nəsə yeyə, ya içə bilərsiniz.\nYüksək təzyiq problemi olanlar 30 gün, mədə qastriti olanlar 10 gün, şəkər xəstəliyi olanlar 30 gün bu qaydaya əməl edə bilər.\nTək məsləhətimiz odur ki, su için və enerjili qalın!\nSağlamlıq Baxılıb: 1393 Tarix: 26 oktyabr 2016\nsonxeber.az sonxeberler.az toy makiyajlari hamilelikde qidalanma geyim dəbləri eroziya xesteliyi uşaqlar və tərbiyə qazan kotleti hazirlanmasi arxadan olmaq kosmetika hamilelikde sac kesdirmek xalqlar dostluğu metrosunun üstündə çox təcili mənzil satılır


Strategiya.az - MÜASİR DÖVRDƏ Azərbaycanın sosial sahələrinin inkişafı haqqında\nMÜASİR DÖVRDƏ Azərbaycanın sosial sahələrinin inkişafı haqqında\nÜmummilli lider Heydər Əliyev 1969-cu il 14 iyul tarixindən respublikamıza rəhbərlik etmiş, milli şüurunun formalaşmasında, dövlətçilik ənənələrinin bərpa və inkişafında əvəzsiz xidmətlər göstərmiş, dünya siyasi tarixində özünəməxsus yer tutan dahi şəxsiyyətdir. Heydər Əliyev hakimiyyətə gəlmədən öncə Azərbaycan istər sosial-iqtisadi, istər kənd təsərrüfatı, istərsə də istehsal və istehlakın həcmi baxımından SSRİ-yə daxil olan digər respublikalardan geri qalırdı. Ümummilli lider belə acınacaqlı şəraitdə respublikaya rəhbər təyin edildi. O zamanlar insanların inkişafına inanmadığı iqtisadiyyatı Heydər Əliyev problemlərin həllinə yönəldilmiş tədbirlərin icrası ilə yüksəltməyə nail oldu. Həmin il sənayedə, kənd təsərrüfatında istehsal sahəsində diqqəti çəkən artıma nail olundu, iqtisadiyyatın inkişafı üçün zəmin yaradıldı. Eləcə də həmin dövrdə respublikamızda yolların uzunluğunun 1,2 dəfə artımın olması ilə bərabər sosial inkişafda 2 dəfədən artıq inkişaf olmuşdur. 1974-cü ilin statistik nəticələrini incələdiyimizdə respublikada yolların təmirinə ayrılmış vəsaitin 3,5 dəfə, investisiya qoyuluşlarının isə 2,5 dəfə artdığının şahidi oluruq.\nHeydər Əliyev qeyri-neft sahələrinin,xüsusi ilə respublikanın regionlarının inkişaf etdirilməsinə, əhalinin yeni iş yerləri ilə təmin olunmasına, əhalinin rifahının yüksəlməsinə rayon, qəsəbə və kəndlərin mədəni simasının dəyişdirilməsinə xidmət edən çoxplanlı siyasət həyata keçirirdi. Heydər Əliyev insanların istirahətlərinin maraqlı, onlara ayrılan illik əmək məzuniyyətləri dövrünü səmərəli təşkil edilməsi üçün yeni turizm obyektlərinin tikintisinə xüsusi önəm verirdi. Belə ki, həmin dövrləri analiz etdikdə 1970-1972-ci illərdə Zaqatala, Şuşa, 1971-ci ildə Xankəndi, 1972-ci ildə Mingəçevirdə turizmin inkişafına xidmət edən addımlar atıldı. Bununla yanaşı Qəbələdə, Nabranda və Bakıda mehmanxanalar istifadəyə verilməyə başlandı.\nHəmçinin 1973-cü ildə Bakı şəhərində 1042 yerlik “Azərbaycan” mehmanxanası, 1978-ci ildə isə 200 yerlik “Moskva” mehmanxanası tikilib istifadəyə verildi. Bu mehmanxanalara müəyyən tədbirlərlə bağlı ölkəmizə SSRİ-yə daxil olan digər respublikalardan gələn turistlərlə yanaşı başqa ölkələrdən olan turistlərin gəlişi xarici turizmin inkişafını sürətləndirməyə başladı.\nHeydər Əliyevin tapşırığı ilə “Turizm haqqında” Azərbaycan Respublikası Qanunu hazırlandı və qəbul edilmişdir. Heydər Əliyevin 18 aprel 2001-ci il tarixli sərəncamı ilə Gənclər, İdman və Turizm Nazirliyi yaradıldı və həmin il ÜmumdünyaTurizmTəşkilatınınüzvlüyünə qəbul olundu.\nHeydər Əliyevin sərəncamı ilə “2002-2005-ci illər üçün turizmin inkişafının Dövlət Proqramı” təsdiq edilmişdir. Dövlət proqramında nəzərdə tutulan işlərin icrası nəticəsində bu gün turizm qeyri-neft sektorunun aparıcı qollarından birinə çevrilmişdir.\nYeni soial model -Heydər Əliyevin sosial iqtisadi modeli.\nUlu öndərin hakimiyyətə gəldiyi ilk illərdə müharibənin ağrılı nəticələri, qaçqı-məcburi köçkünlərin problemləri, onların sosial müdafiəsinin təşkili dövlətin qarşısında duran əsas vəzifələrdən idi. Sosial sahələrin inkişafı, əhalinin aztəminatlı təbəqəsinin sosial müdafiəsi, onlara yardımların göstərilməsi, yaşayış şəraitlərinin yüksəldilməsi üçün çoxsaylı tədbirlərin həyata keçirilməsinə ehtiyac yaranırdı. Yeni yaranmış dövlət üçün çox çətin prosesin öhdəsindən Ulu öndər dünya təcrübəsini öyrənərək və tətbiq edərək gəlməyə başladı. Heydər Əliyev 1994-cü ildə 8-11 fevral tarixlərində Türkiyəyə rəsmi səfəri çərçivəsində 1994-cü il 9 fevral tarixində tərəflər arasında “Təhsil, Texnika, Sosial, Mədəni və İqtisadi sahələrdə əlaqələr” anlaşma imzalanmışdır. Daha sonra 17 iyul 1998-ci ildə Azərbaycan Respublikası və Türkiyə Cümhuriyyəti arasında beş bölmə, beş hissə, 32 maddədən ibarət “Sosial güvənlik” sözləşməsi əldə edilmişdir. Bu sözləşmələrin nəticəsində Türkiyə modelləri ətraflı öyrənilmiş, cəmiyyətin inkişafı baxımından araşdırılmışdır. Müstəqilliyin ilk illərində sosial müdafiə sahəsində qaçqınların və məcburi köçkünlərin sosial müdafiəsinin təşkili diqqət mərkəzində olmuşdur. İlk illərdə bu yardımlar daha çox təşkilatların humanitar yardımlarına əsaslanırdısa Heydər Əliyevin hakimiyyətə gəlişindən sonra sosial cəhətdən həssas qruplar artıq dövlətin himayəsinə sığınmış, dövlətdən ayrılan ödənişlər və yardımlar hesabına öz həyatlarını müsbət istiqamətə dəyişdirməyə başlamışlar. Bundan əlavə əhalinin aztəminatlı təbəqələrinin ünvanlı sosial müdafiəsinin təşkil edilməsi məqsədilə 22 may 1996-cı ildə Azərbaycan Respublikası Prezidenti Heydər Əliyev tərəfindən imzalanmış "Aztəminatlı ailələrə verilən müavinətlərin artırılması haqqında" sərəncama əsasən müharibə əlillərinə, aztəminatlı ailələrə, şəhid ailələrinə və müddətli hərbi xidmətdə olan hərbi qulluqçuların uşaqlarına, yetim və valideyn himayəsindən məhrum olmuş uşaqların qəyyumlarına, Çernobıl qəzası nəticəsində əlil olmuş, yaxud vəfat etmiş valideynlərin uşaqlarına təyin olunan aylıq müavinətləri, uşağa qulluğa görə qismən ödənişli məzuniyyətdə olan şəxslərə müavinətlər, gəlirdən asılı olmayaraq uşaq doğulması və dəfn üçün birdəfəlik müavinətlərin təyin olunması müəyyən edilmişdir. (2)\n1994-cü ilin 15 iyun tarixində "Əhalinin sosial müdafiəsinin gücləndirilməsi və iqtisadiyyatın maliyyə vəziyyətinin sabitləşdirilməsi tədbirləri haqqında" Fərman, Fərmandan irəli gələn vəzifələrin daha səmərəli yerinə yetirilməsi üçün "Əhalinin sosial müdafiəsi sahəsində əlavə tədbirlər haqqında" sənəd imzaladı. 1995-ci ildə qəbul edilən Konstitutsiyanın 16 –cı maddəsidə qeyd edilir: Azərbaycan dövləti xalqın və hər bir vətəndaşın rifahının yüksəldilməsinin, onun sosial müdafiəsinin və layiqli həyat səviyyəsinin qayğısına qalır. Sosial sahələrin inkişafı iə bağlı Ulu öndər 60-dan çox sənəd imzalamışdır. 1997-ci ildə əhalinin pensiya təminatının yaxşılaşdırlması üçün atılan addım təqdirəlayiqdir. Həmin ildən başlayaraq pensiyalar artırılmağa başlamış, bu isə istər sosial müavinət alan qrupların, istərsə də əmək pensiyası ilə təmin olunan əhalinin yaşayışına müsbət təsir göstərmişdir. Heydər Əliyevin əsasını qoyduğu uğurlu sosial siyasətinin nəticəsidir ki, bu gün Azərbaycanda işsizlik səviyyəsi əhəmiyyətli dərəcədə azaldılmış, yoxsulluq faizi 5-ə enmişdir.\n1994-cü ildə ölkədə infilyasiya səviyyəsi 1763,5 % idi. Ölkənin valyuta ehtiyatları tükənmək üzrə idi və manat dəfələrlə ucuzlaşmışdı. Əhalinin vəziyyəti çox ağırlaşmış, əməkhaqqı 1991-ci ildən başlayaraq 8,2, əhalinin pul gəlirləri 3,6 dəfə aşağı düşmüşdü. Ulu öndər Heydər Əliyevin hakimiyyətə gəlişi ilə sosial –iqtisadi inkişaf strategiyası hazırlandı. Buna müvafiq olaraq qəbul edilən qanunlar, qərarlar, dövlət proqramlarının uğurlu icrası ilə yaranmış vəziyyətdən çıxış yolu tapıldı. 1995-2003-cü illərdə dövlət büdcəsi gəlirləri 3 dəfə artmışdır.\nÜmummilli lider Heydər Əliyevin hakimiyyətə gəlişindən sonra əhalinin həssas qruplarının müdafiəsi istiqamətində uğurlu addımlar atıldı, müharibədə əlil olmuş şəxslərə, sağlamlıqlarını itirən, sağlamlıq imkanları məhdud uşaqlara müavinətlər təyin edilməyə başlanıldı.Əhalinin pensiyaya ilə təminatı da həyata keçirilir, ildən-ilə pensiyaların miqdarı artırdı. Əgər 1995-ci ildə əhaliyə təyin olunan aylıq pensiyaların məbləği 1995-ci ildə 1,7 % təşkil edirdisə, artıq 2003-cü ildə 17,7 faizə çatmışdır.\nÜmummilli lider Heydər Əliyevin rəhbərliyi dövründə qısa iqtisadi təhlil etsək görərik ki, 1995-2003-cü illər ərzində Azərbaycan Respublikasının ÜDM-i 1,7 dəfə, dövlət büdcəsinin gəlirləri isə 4.1 dəfə, sənaye məhsullarının həcmi müqayisəli şəkildə 23,3%, kənd təsərrüfatı məhsullarının istehsalı 54,5%, respublikamızın xarici ticarət dövriyyəsi 4 dəfə artmışdır.\nÜmumiyyətlə siyası baxımdan Heydər Əliyevin uzaqgörən siyasətinin nəticəsi idi ki, 1994-cü ilin mayında Ermənistanla atəşkəs əldə edilmişdir. Həmin ilin sentyabr ayının 20-də isə xarici ölkələrin neft şirkətləri ilə “Əsrin müqaviləsi” imzalandı. 1995-ci ildə keçirilən ümumxalq referendumunda Heydər Əliyevin tapşırığı və rəhbərliyi ilə hazırlanmış Azərbaycan Respublikasının Konstitusiyası qəbul edildi. Konstitusiyanın qəbulu Azərbaycanın zəngin dövlətçilik tarixindən xəbər verir, Azərbaycanı demokratik ölkə olaraq tanıdırdı. Heydər Əliyevin gərgin əməyinin töhfəsidir ki, bugün Azərbaycan Respublikasının Konstitutsiyası inkişaf etmiş dünya ölkələrinin konstitutsiyaları ilə müqayisədə kifayət qədər mütərəqqi müddəaları ilə seçilir, insan hüquq və azadlıqlarının mühafizəçisi kimi çıxış edir. İnsan hüquqlarının bərpası və müdafiəsi istiqamətində atılan ən mühüm addımlarından biri, ölüm cəzasının ləğvidir. 1993-cü ildən ölüm cəzasının icrasına veto qoyulur, davamı olaraq 1998-ci ildə isə Şərqdə ilk dəfə olaraq Ümummilli liderimizin səyi nəticəsində Azərbaycanda bu cəza növü tamamilə ləğv edilmişdir.\nBu gün Azərbaycanda uğurla həyata keçirilən gənclər siyasətinin banisi də məhz ulu öndər Heydər Əliyevdir.1 fevral 1997-ci il tarixində Heydər Əliyev “2 fevral – Azərbaycan Gəncləri Gününün elan edilməsi haqqında” sərəncam imzalamışdır. 1999-cu ildə Heydər Əliyev tərəfindən imzalanan “Dövlət Gənclər Siyasəti haqqında” fərman bu sahəyə ayrılan xüsusi diqqətin bariz nümunəsidir.\nUlu öndər Heydər Əliyevin təşəbbüsü ilə 2001-ci il noyabrın 9-10-da ilə Dünya Azərbaycanlılarının I qurultayı keçirildi. Diaspor quruculuğunun əsasını təşkil edən qurultayda 36 xarici ölkədə yaşayan həmvətənlərimizin cəmləşdiyi 200-dən çox müxtəlif təşkilatdan 403 nümayəndə və 63 qonaq iştirak etmişdir(3).\nUlu öndərin qətiyyəti nəticəsində Azərbaycan Respublikası 2002-ci ildə Avropa Şurasına tamhüquqlu üzv qəbul edilmişdir. "Azərbaycanlılar! Harada olursan ol, hansı ölkədə yaşayırsan yaşa, ancaq Azərbaycan haqqında, Azərbaycanın müstəqilliyi, ərazi bütövlüyü haqqında, Azərbaycan xalqının bu günü və gələcəyi haqqında düşünməlisən", – deyən azərbaycançılıq ideologiyasının banisi Ulu öndər Heydər Əliyev milli ideyanın yaranması, onun həyata keçirilməsi uğrunda mübarizə xalqın birliyi və milli süurun formalaşmasına, Azərbaycan dövlətçiliyinə, dövlətçiliyimizin inkişafına əvəzolunmaz töhfələr vermişdir. Hazırda müstəqil Azərbaycan dövləti bu siyasətin həyata keçirilməsi nəticəsində sürətlə inkişaf edir. Böyük türk dünyasının siyasi xadimi Heydər Əliyevin zəngin dövlətçilik təcrübəsi bu gün bütün dünyada qəbul edilir və layiqincə qiymətləndirilir. Bu gün Azərbaycan Heydər Əliyev yolu ilə möhkəm addımlarla irəliliyə doğru addımlayır. Ulu öndərin dövlət idarəçiliyi məktəbinin ən görkəmli nümayəndəsi Prezidentimiz İlham Əliyev atdığı addımlarla, xalqın tərəqqisi naminə görülən işlərlə Heydər Əliyev siyasi kursunun layiqli davamçısı olduğunu bir daha sübut edir.\n1. Azərbayan qəzeti,9 fevral 1994-cü il\n2. Əliyev A., Qasımov N. Azərbaycanda əhalinin həyat səviyyəsinin yüksəldilməsinin aktual problemləri. Bakı: Azərbaycan, 2000, 124 s.\n3. Əliyev Heydər. Müstəqillik yolu: seçilmiş fikirlər / H. Əliyev; red. Ə. Həsənov.- B.: Azərbaycan Universiteti nəşriyyatı,\n4. “Sosial güvənlik” sözləşməsi.Bakı, 17 iyul 1998\n5. Qasımlı, Musa. Heydər Əliyev - istiqlala gedən yol: 1969-1987-ci illər / M. Qasımlı; elmi red. Ə. Həsənov.- B.: Bakı Universiteti Nəşriyyatı, 2006\n6. Mehdiyev R. Heydər Əliyev - Müstəqilliyimiz Əbədidir, Bakı, Azәrnәşr, 2009,\n7. Mehdiyev R. Ə. XXI əsrdəmilli dövlətçilik . Bakı. Qızılşərq mətbəəsi., 2003.\nAçar sözlər: dövlətçilik,rəhbərlik, konstitutsiya, uğurlu siyasət, respublika\nKey words: statehood, leadership, constitution, successful politics, republic\nКлючевые слова: государственность, лидерство, конституция, успешная политика, республика\nNational leader Heydar Aliyev was a great personality who led the republic from July 14,1969, rendered invaluable services in the formation of national consciousness, the restoration and development of statehood traditions,and occupy a special place in world political history. The rich statehood experience of Heydar Aliyev, the political figure of the Great Turkic world, is accepted all over the world and is worthy of appreciation. Today, Azerbaijan is stepping forward with strong steps through Heydar Aliyev.\nНациональный лидер Гейдар Алиев был великой личностью, которая руководила республикой с 14 июля 1969 года, оказала неоценимую помощь в формировании национального сознания, восстановлении и развитии традиций государственности и занимает особое место в мировой политической истории.\nОпыт богатой государственности Гейдара Алиева, политического деятеля Великого тюркского мира, принят во всем мире и заслуживает высокой оценки. Сегодня Азербайджан продвигается с сильными шагами через Гейдара Алиев.\nEtiket: MÜASİR DÖVRDƏ Azərbaycanın sosial sahələrinin inkişafı haqqında ANAR EMİNOV İqtisad üzrə fəlsəfə doktoru Açar sözlər: dövlətçilik rəhbərlik konstitutsiya uğurlu siyasət respublika Key words: statehood leadership constitution successful politics republic Ключевые слова: государственность лидерство конституция успешная политика республика


Model Ramina Abbasova: Oğlana qız paltarı geyindirib, önümdə diz çökdürmüşəm » Azerinfo.Tv\nModel Ramina Abbasova: Oğlana qız paltarı geyindirib, önümdə diz çökdürmüşəm\n30-10-2019, 22:39 462 dəfə baxılıb\nRamina, sizi tanımayan oxucularımıza özünüzü tanıdın.\n- 1992-ci ildə Bakıda anadan olmuşam. Ailəm üç nəfərdən ibarətdir: anam, atam və mən. Ailənin yeganə övladıyam. Çoxşaxəli insanam. Həm model, həm aktrisa, həm bloqer, həm də “viner”əm.\n18 yaşımdan incəsənət sahəsinə yönəldim. Hazırda isə başım ifaçılıq sənətinə qarışıb. Müğənni kimi də fəaliyyət göstərirəm. Bir sözlə, “kompot”. “Maşup” oxumuşam, “Youtube”da baxış sayı üç milyonu ötüb. Toylara da dəvət alıram. Oraya isə adi müğənni kimi deyil, Merlin Monro və digər dünya şöhrətli müğənnilərin obrazında gedirəm, yarım saatlıq çıxışımın qonorarı 500 AZN-dən başlayır.\nHamı mənim model və aktrisa kimi bacarıqlarıma bələddir. Demirəm ki, super səsim var və bu sənətin məktəbini, universitetini bitirmişəm. Aygün Kazımova və ya Röya olmaq niyyətim də yoxdur. Oxudum, sınadım, məncə, pis alınmadı. Amma özümü tərifləyə də bilmərəm.\nBuna kənar insanlar qiymət verməlidir. Çünki musiqinin içində “yeniyəm”, təcrübəm də azdır. İnsanlar əgər o qədər baxıb, izləyib və müsbət şərhlər yazıblarsa, demək, düz yoldayam. Sorğu-suala tutub, məndən yeni mahnılar oxumağımı istəyirlər. Mən də bu istəkləri nəzərə alıram.\n- Hamı səni açıq-saçıq foto və videolarınla tanıyır. Öz yaşıdların arasında məşhursan. Çəkdirdiyin ehtiraslı fotolara ailən, qohumların necə münasibət bəsləyirlər?\n- Bizim ailə müasir düşüncəlidir. Bir çox ölkələrdə - Gürcüstanda, İsraildə, ABŞ-da qohum-əqrəbam yaşayır. Ona görə etdiklərim onları təəcübləndirmir. Bir çox qızlar məndən də açıq-saçıq fotosessiyalar etdirirlər, amma nədənsə gözə girən yenə də mənəm. Mənim kimi geyinən qızların sayı çoxalıb. Şəhərdə açıq-saçıq geyimə münasibət normaldır, amma şəhərdən kənarda fikirlər dəyişməyib.\n- Qonşular səni görəndə söyürlər, yoxsa tərifləyirlər?\n- Köhnə yaşadığım yerdə yadıma gəlir ki, saçlarımı çəhrayıya boyamışdım. Qonşuluqda yaşayan yaşlı insanlar məni görəndə ağız əyirdilər, tənqid edirdilər. Deyirdilər ki, mənim başım çatmır, dəliyəm. Sonra hər gün məni eyni saç rəngində görəndə, gözləri öyrəşdi və artıq əvvəlki kimi reaksiya vermirdilər. İndi yaşadığım yerdə isə şou-biznesin bir çox nümayəndələri yaşayır. Hətta məni tanıyıb, şəkil çəkdirirlər. Qonşular məni görəndə ünvanıma təriflər yağdırırlar.\n- İmic üçün soyunursunuz, yoxsa pul qazanmaq üçün?\n- Bizdə bəzi modellər açıq-saçıq şəkilləri özlərini PR etmək üçün çəkdirirlər. Məndə isə tamam fərqlidir. İlk açıq-saçıq çəkilişim 2016-ci ildə dünya şöhrətli marka “Victoria Secret`s”lə olub. Təklif onlardan gəldi. Bu markanın butikinin açılışı planlaşdırılırdı. Təkcə mənə yox, digər tanınmış xanımlara da təkliflər gəlmişdi. Sonra hamımızla təkbətək görüşdülər.\nOnlar gözəl simalı, bədən quruluşlu və Avropa tərzli bir model axtarırdılar. Bu standartlara uyğun gəldiyimə görə mənim üzərimdə dayandırdılar. Təbii ki, mən də gələn təklifə “hə” dedim. Bu cür dünya səviyyəli bir markanın siması olmaq, podiuma çıxmaq, hətta fotosessiyada belə iştirak etmək böyük uğurdur.\nBu, mənim ilk açıq-saçıq fotosessiyam oldu. Yəni qısa ətəkdə yox, alt paltarlarında. Ən yüksək qonorarlardan birini elə oradan qazandım. Bundan sonra yenə də mənə türk markalarından təkliflər gəldi. Daha sonra özüm çimərlik geyimində, dəniz sahilində ehtiraslı və seksual fotosessiya etdirdim. Orada da mən alt paltarında deyil, çimərlik geyimindəyəm. Alt paltarında şəkillər çəkdiməkdə məqsədim isə yalnız yaxşı gəlir əldə etmək, pul qazanmaq idi.\nÖzüm üçün çəkilən şəkillərə gəldikdə, gözəl bədənimi nümayiş etdirməyi sevirəm. Bədənim gözəldir. Amma nədənsə izləyicilərin əksəriyyəti şəkillərdə fotoşopdan istifadə etdiyimi yazırlar. Onların bu rəylərindən qətiyyən narahat olmuram. Sonra “Instagram” hesabımın “Hekayə” bölümünə videogörüntümü çəkib izləyicilərimlə paylaşıb deyirəm: “Baxın, hazırda həmin yerdə və həmin çimərlik geyimindəyəm. Videonu fotoşop etmək olmur. Baxın görün ki, fotolarımda da fotoşop yoxdur. Yazılan pis, neqativ dolu rəylərə isə pozitiv cavablar verməyə çalışıram.\n- Sizi təhqir edənlərlə necə mübarizə aparırsınız?\n- Məni söyənləri bloka atıram, yazdıqları şərhləri silirəm. Əhvalım pis olanda mən də onları söyürəm. Əsasən, söyüş yazanlar qızlardır. Onlar paxıllıqlarından çalışırlar ki, məni və mənim işlərimi kölgəyə atsınlar. Mənə xoşagəlməz sözlər yazan oğlanları kişi saymıram.\n- Bir sıra məşhurlar var ki, onlara yazılan təhqir və söyüşlərə görə izləyiciləri polisə verirlər. Sənə söyüş yazanları necə cəzalandırırsan?\n- Bir dəfə “Instagram” hesabımı oğurlayıb silmişdilər. Bu səbəbdən, polisə şikayət etmək məcburiyyətində qaldım. Həmin şəxsi, yəni “hakeri” polislər tapıb, “Instagram”ımı geri qaytardılar. Polis onu tutub etdiyi əmələ görə “xoşbəxt etdi” (gülür).\n- Aktyorluq qabiliyyətinizi “vine”larda nümayiş etdirirsiniz. Sizi daha çox videobloqer Hüseyn Əzizoğlunun çəkdiyi “vine”larda görürük. Deyilənə görə, sevgilisiniz. Düz söhbətdir?\n- Hamı elə düşünür. Amma belə deyil. Onunla sevgili olmaq istəmərəm, hətta sizə deyim ki, belə bir niyyətim də yoxdur. Şou-biznesdə olan heç bir kişi ilə sevgili olmaram. Hüseynlə gözəl dostluq münasibətimiz var.\nEtiraf edim ki, “viner” oğlanlar mənə “podxod” etməyiblər. Onlar mənə dost gözü ilə baxırlar. Müğənnilərdən, rejissorlardan və aktyorlardan tez-tez mənə “sevgili olaq” kimi təkliflər gəlir. Amma mən rədd cavabı verirəm və onlarla “sevgili” olmağı da məsləhət görmürəm. Məsələn, aktyorları götürsək, onıarın iki üzləri və iki həyatları var. Onlara inanmaq belə düzgün deyil.\n- Sizinlə “sevgili” olmaq istəyən aktyorlar evli, yoxsa subaydırlar?\n- Onların 90 faizi ailəlidirlər. Amma aralarında subay olanlar da var. Şou-biznes sahəsində olan şəxslər də belədirlər. Çalışıram ki, diplomat kimi mənə “sevgi” təklifləri edənlərlə dostluq münasibətini qoruyub-saxlayım. Onlar mənə başqa gözlə baxırlar. Mənimlə “sevgili” adı altında yatmaq istəyirlər. Belələrinin də sayı çoxdur.\n- Hansı tip bəylər diqqətinizi cəlb edir?\n- İspan və ingilis görünüşlü oğlanlar diqqətimi çəkir. Məsələn, müğənnilər Enriki İqlesias, Castin Timberleyk, aktyor Robert Pattison.\n- Bəs bizim şou-biznesdə bəylər arasında kim sizin zövqünüzcədir?\n- Bizimkilərdən (fikirləşir) Zamiq Hüseynovu - həm özünü, həm də imicini çox bəyənirəm. Zamiqlə “salam-sağolumuz” var. Mənim dostlarım arasında çoxlu yaraşıqlı model oğlanlar var. Amma onlar “kukla” modellərdir. Onlarla ancaq dost münasibətindəyəm. Mən onlarla sevgi münasibətində ola bilmərəm. Biz bir-birimizi çox yaxşı tanıyırıq.\n- Ramina, indiyə kimi aldığınız ən yüksək qonorar və bahalı hədiyyə hansı olub?\n- Çoxlu hədiyyələr alıram, ümumiyyətlə, hədiyyə almağı kim sevmir ki?! (gülür) Mənə bağışlanan ən bahalı hədiyyə brilliant üzük olub. Qiyməti isə 3000 manatdan çox olub.\n- O bahalı dediyiniz brilliant üzüyü kim və nə üçün sizə bağışlayıb?\n- 2016-ci ildə tədbirlərin birində bir ailə mənə yaxınlaşıb, qutuda bir hədiyyə verdi. Heç verilən hədiyyəni açıb içinə belə baxmadım, ağlıma gəlməzdi ki, içində bu cür bahalı bir üzük olar. Evə gəldim, qutunu açıb, gördüm ki içində üzük var. Üzüyün yanında qiyməti var idi. Qiyməti və üzüyü görəndə gözlərimə inanmadım. Zənn etdim ki, onlar mənimlə zarafat ediblər.\nAtamı çağırıb, mənə hədiyyə edilən üzüyü göstərdim, o da üzüyün üstündə olan brilyantın gerçək və ya saxta olduğunu bilmək üçün zərgərın yanına getdi. Üzüyün, həqiqətən də, brilyant olduğu zərgər tərəfindən təsdiqləndi. Mən o ailəni heç tanımıram, yəqin, məni çox sevdiklərindən bunu ediblər.\nİndiyə kimi aldığım ən yüksək qanorar isə 2000 manat olub. Bir reklam şirkəti ilə əməkdaşlıq etdiyim üçün onlar pullarını məndən əsirgəməyiblər.\n- Bizim bir çox məşhurlar “Instagram” sosial şəbəkəsindən paylaşdığı postlara və reklamlara görə pul qazanırlar. Siz “İnstagram”dan pul qazana bilirsiniz?\n- Hətta deyərdim ki, çox yaxşı pul qazanıram. Qazancımın əsas hissəsi “Instagram”dan gəlir. Yəni 50 faiz “Instagram”dan, 50 faiz isə çəkildiyim reklamlardan qazanıram. “Instagram”da reklamı ən ucuz 300 manata paylaşıram.\nQeyd etmək istəyirəm ki, “Instagram”ın “Hekayə” bölümündə reklam paylaşmıram. Yazırlar ki, “Hekayə” bolümündə bizim reklamımızı 100,150, 200 manata paylaş, mən isə bu təkliflərlə razılaşmıram.\n- “Instagram”dan bir aylıq qazancınız nə qədərdir?\n- Sosial şəbəkələrin də pis və yaxşı vaxtları olur. Yaxşı vaxtlarda 3000-4000 manat, pis vaxtlarda isə 2000 manat.\n- İzləyicilərin əksəriyyəti sənin şəkillərinə və fotolarına nəzər yetirəndə düşünürlər ki, Ramina “eskort” xidməti ilə məşğuldur. Özün bu barədə nə düşünürsən?\n- Hə, amma bilmirəm niyə? (gülür) Oğlanlar, eləcə də, qızlar “Instagram”da “mənə iş tap” kimi mesajlarla müraciət edirlər. Hər gün “mənə pul ver” kimi mesajlar alıram. Düşünürəm ki, yəni kənardan bu qədərmi milyoner kimi görünürəm? Haradandır məndə o qədər pul? Amma izləyicilərim arasında bir neçə nəfəri işə düzəltmişəm və çox sevinmişəm.\nHamı elə başa düşür ki, Ramina qaz vurub, qazan doldurur. Mənim heç şəxsi biznesim də yoxdur. İnsanların “mənə iş tap”, “mənə pul ver” kimi müraciətləri mənə çox gülməli gəlir. Kiməsə iş tapsam və ya pul versəm belə, onu heç vaxt reklam etmirəm. Belə şeyləri sevmirəm. Bu, mənim daxilimdən, ürəyimdən gəlir və köməyi də açıq qəlblə edirəm.\n- Həmcinslərinizdən sevgi təklifləri alırsınız?\n- Əlbəttə, gəlir. Amma bu çoxdan olub. “Facebook”da aktiv olduğum vaxtlarda... Real həyatda da qızlardan sevgi təklifləri almışam. Bu tərifləmək yox, əsl sevgi etirafları olub. Bu cür sevgi etirafları gəldikdə, müsbət və pozitiv reaksiya verirəm. Belə şeylərə pis baxmıram. Lezbiyanlara və geylərə münasibətim pozitivdir.\nTəbii ki, mən lezbiyan deyiləm. Onların hansı həyat sürdükləri, kiminlə yatıb-durduqları, öpüşdükləri, sevişdikləri mənə maraqlı deyil. Hər bir insanın şəxsi həyatı var. Qoy nə istəyirlər, etsinlər.\nBir etiraf edim sizə. Ölənə kimi yadımdan bu hadisə çıxmayacaq. Günlərin bir günü “Instagram”da canlı yayım açmışam, izləyicilərimlə söhbət edirdim. Onlarında sayı 400 çatdı. Sonra qərara gəldim ki, seçim edərək onlarla canlı yayıma çıxım. Bir neçə insanı qəbul edib, söhbət etdim. Mənimlə canlıya qoşulmaq üçün daha bir izləyicidən təklif gəldi. Baxıram ki, profildə ki qızdır, foto yerində isə başı bağlı bir qız şəkli var. Təklifi qəbul edib, canlıya qoşdum. Birdə gördüm ki, oğlan əlində cinsiyyət orqanını oynadır. Bunu gördükdən sonra, şok keçirdim. Bilmədim nə edim. Dərhal onu canlıdan çıxartdım.\nOğlanlar mənə “Instagram”da çox biədəb və əxlaqsız təkliflər göndərirlər. Masajdan tutmuş, intim təkliflərə kimi. Yazırlar ki, gəl, səni 20 manata masaj edim. Gülüb keçirəm, cavab belə vermirəm. Cavab verib, gülsəm, daha çox yazacaqlar. Ona görə ən yaxşısı belə mesajları cavabsız qoymaqdır.\n- Müsahibəmizin əvvəlində sənin açıq-saçıq foto və videolarından danışdıq. Düşünmürsən ki, məhz bu səbəbdən sənə bu cür əxlaqsız, ədəbsiz təkliflər və mesajlar gəlir?\n- Axı bu cür mesajlar təkcə mənə yazılmır. Bir çox gözəl qızlara və oğlanlara “Instagram”da intim təkliflər göndərirlər. Geylər oğlanlara seks təklif edirlər. “Instagram” virtual həyatdır. Virtual həyatda sən hər şey yaza bilərsən. Real həyatda isə hər şey fərqlidir.\n- Sizi yoldan çıxarmaq asandır?\n- Hamını mən yoldan çıxarıram (gülür). Elə olub ki, bir oğlan mənə pislik edib, mən isə onu mənəvi sındırıb, önümdə diz çökdürüb, qız paltarı geyindirib, makyaj etdirib, çox pis sözlərlə özünü özünə söydürmüşəm. Sonra isə bunları videoya çəkmişəm. Mən “qospaja” deyiləm, amma dominantlığı çox sevirəm. İnsanları cinsiyyətindən asılı olmayaraq, mənə qarşı etdikləri pisliklərə görə çox pis şəkildə mənəvi cəhətdən sındırıb, onları cəzalandırıram. Mənim heç kəsin yanında biədəb bir işim yoxdur. Elə buna görə nə çəkinirəm, nə də qorxuram. oxu.az\n"Bağlı geyinirsən, çuşka deyirlər, açıq geyinəndə isə pozğun"\nNazəninin əri: "Təranə Qumralla intim münasibətim olub"


"Xocalı soyqırımı"nın 28-ci ildönümü ilə bağlı silsilə tədbirlər keçirilir - Xəbərlər - XOCALI RAYON Icra Hakimiyyəti\n"Xocalı soyqırımı"nın 28-ci ildönümü ilə bağlı silsilə tədbirlər keçirilir\nXocalı rayon İcra Hakimiyyətinin təşkilatçılığı ilə fevral ayı ərzində Xocalı rayonunun ümumtəhsil məktəblərində, bir sıra mədəniyyət müəssisələrində "Xocalı soyqırımı"nın 28-ci ildönümünə həsr olunmuş silsilə tədbirlər həyata keçirilmişdir. Belə ki, 13.02.2020-ci il tarixdə Xocalı şəhər 2 saylı tam orta məktəbində Xocalı faciəsinin 28- ci ildönümü ilə bağlı tədbir keçirildi. Tədbirdə məktəbin müəllim və şagird kollektivi iştirak etdi. Tədbir Azərbaycan Respublikasının Himni ilə başladı. Sonra Azərbaycanın müstəqilliyi, ərazi bütövlüyü uğrunda, Xocalı faciəsində şəhid olanların xatirəsi bir dəqiqəlik sükutla yad edildi.\nMəktəbin direktoru Fiqurə Rüstəmova tədbiri giriş sözü ilə açıq elan etdi. Bu gün ölkəmizin hər yerində Xocalı şəhidlərinin – torpaqlarımız uğrunda həyatlarını qurban vermiş vətəndaşlarımızın xatirəsi yad edilir. XX əsrin 80-ci illərinin ikinci yarısında Ermənilər özlərinin himayədarlarının köməkliyi ilə “Böyük Ermənistan” ideyasını həyata keçirmək üçün yenidən Azərbaycanın Dağlıq Qarabağ bölgəsinə dair ərazi iddiaları irəli sürdülər. Ermənilərin Xocalıya əsas marağı onun strateji və coğrafi mövqeyi ilə əlaqədar idi. Məqsəd Xocalıda yerləşən yeganə aeraportu ələ keçirmək, Əsgəran-Xankəndi yolunu boşaltmaq , buranın azərbaycanlılarının ən qədim yaşayış məskəni olmasını sübut edən tarixi izləri, tarixi mədəniyyət abidələrini məhv etmək idi. Xocalının müdafiəsində canından, qanından keçən və Şəhidlik zirvəsinə ucalan Şəhid Milli Qəhrəmanları var. Bunlar: Tofiq Hüseynov, Fizuli Rüstəmov, Əlif Hacıyev, Araz Səlimov, Ələsgər Novruzov, Natiq Əhmədov, Hikmət Hacızadə və b. Azərbaycan Milli Məclisi (Parlamenti) hər il fevralın 26-nı "Xocalı soyqırımı günü" elan etmişdir. Hər il fevralın 26-da saat 17.00-da Azərbaycan xalqı Xocalı soyqırımı qurbanlarının xatirəsini yad edir. Doğma yurdlarından didərgin düşmüş və Azərbaycanın 48 rayonuna səpələnmiş Xocalı sakinləri Dağlıq Qarabağ münaqişəsinin ədalətli həlli, Ermənistanın Azərbaycana qarşı təcavüzünün dəf edilməsi, ölkənin ərazi bütövlüyünün bərpa edilməsi ümidi ilə yaşayırlar. Onlar dünya xalqlarına, dövlətlərinə, beynəlxalq təşkilatlara haqq-ədaləti və həqiqəti müdafiə etmək, Xocalıda törədilmiş terrorizm, etnik təmizləmə faktlarını pisləmək barədə müraciətlər edirlər. Xocalı soyqırımının günahkarları, təşkilatçıları və icraçıları layiqli cəzalarına çatmalıdırlar. Cinayət cəzasız qala bilməz. Təəssüf ki, XX əsrdə soyqırım və etnik təmizləmə hadisələri baş vermiş tarixi səhifələr olmuşdur. Xocalı faciəsi onların sırasında ən dəhşətlilərinə aiddir. Hal-hazırda bu hadisələrdə hər hansı şəkildə iştirakı olmuş şəxslər hələlik öz vicdanları qarşısında cavabdehdirlər, ancaq vaxt gələcək və onlar tarixin məhkəməsi qarşısında cavab verməli olacaqlar.\nMəktəbin V və VII sinif şagirdləri Xocalı soyqırınmına aid şeirlər söylədilər.\nDaha sonra çıxış üçün söz məktəbin dil-ədəbiyyat müəllimi Atakişiyev Rövşənə verildi. Xocalı 1991-ci ilin oktyabrında blokadada idi. Oktyabrın 30-dan avtomobil əlaqəsi kəsilmiş və yeganə nəqliyyat vasitəsi vertolyot qalmışdır. Xocalıya sonuncu vertolyot 1992-ci il yanvarın 28-də gəlmişdir. Yanvarın 2-dən şəhərə elektrik enerjisi verilmirdi. Şəhər ancaq əhalinin qəhrəmanlığı və müdafiəçilərinin cəsurluğu sayəsində yaşayır və müdafiə olunurdu. Fevralın ikinci yarısından başlayaraq Xocalı Erməni silahlı dəstələrinin həmlələrinə məruz qalırdı. 26 fevral 1992-ci il. Quşbaşı qar yağan sərt qış gecəsi. O gecə dəhşət yaşadı Xocalı. Elə bir dəhşət ki, hələ yer üzü belə müsibət, belə vəhşilik görməmişdi. Evlərə od vuruldu, torpaq qana qərq edildi o gecə. Düşmən rəhm diləyən qocaya, xəstəyə, qadına aman vermədi. Uşaqlar valideynlərinin gözləri qarşısında xüsusi qəddarlıqla qətlə yetirilirdilər. Xocalının neçə-neçə qeyrətli oğulu erməni dığalarının qəbirləri üstündə qurbanlıq kəsildilər. Qız-gəlinlər əsir alındılar. Aramsız güllə yağışından qurtulub ayağı yalın, başı açıq halda meşələrə, dağlara üz tutanların çoxusu yolda dondu, qar uçqunlarına düşdü. O gecə hara gedəcəyini, kimdən imdad diləyəcəyini bilməyən uşaqların doğmalarının meyidləri arasında çaş-baş halda vurnuxmalarını, ətrafda nə baş verdiyindən xəbərsiz körpənin gözlərini həyata əbədilik yummuş ananın buz kimi soyuq döşlərini əmməsini göz önünə gətirin... Həmin gecə Xocalı sakinlərinin üzləşdikləri müsibətlərin hansı birini deyəsən, hansı birini yazasan? Qələm acizdir bu vəhşilikləri təsvir etməkdə. Şəhərin 800-dən artıq sakininin həyatına son qoyuldu bir gecənin içində. 8 ailə tamamilə məhv edildi, 25 uşaq hər iki valideynini itirdi, 1275 nəfər girov gotürüldü, yüzlərcə soydaşımız bu və ya digər dərəcədə bədən xəsarəti aldı. Tarixin hələ indiyədək şahidi olmadığı bu müsibəti ancaq insanlığını, mərhəmət hissini itirən vəhşi ermənilər törədə bilərdilər. Onlar Xankəndidə qərar tutmuş keçmiş sovet ordusuna məxsus hərbi hisslərin, ələlxüsus da 366-cı alayın iştirakı ilə dinc insanların üstünə hücum çəkdilər və əslində soyqırım törədərək bir şəhəri yer üzündən tamam sildilər. Ermənilərin törətdikləri vəhşilikləri heç nə ilə müqayisə etmək mümkün deyil. Onlar öz bədnam hərəkətləri ilə tarixdən tanıdığımız ən qəddar hökmdarların zülmkarlığını belə kölgədə qoydular. Bu vəhşiliklər həmişə, hər yerdə özlərini “məzlum, yazıq, türklərin təqiblərinə məruz qalan bir xalq” kimi təqdim edən ermənilər xislətini, iç üzünü açıb bütün dünyaya göstərdi. Ölkəmizin paytaxtı Bakıda Xocalı qurbanlarının xatirəsinə bir abidə ucalır. Abidə rəmzi məna daşıyır. Burada arzuları gözündə qalan balasını başı üstünə qaldıran ananın fəryadı təsvir olunub. Bu Vətən rəmzi olan ananın öz övladlarına qarşı sevgisinin bir nümunəsidir.\nNövbəti çıxış üçün söz məktəbin VII sinif şagirdi Xanlarov Ramala verildi.O, “Ay vətən oğlu” mahnısını səsləndirdi. VIII sinif şagirdi Cəbrayılov Sadiq “Cənab Leytenant“ mahnısını səsləndirdi.\nTədbiri çıxışı ilə yekunlaşdıran məktəbin Dil-ədəbiyyat müəllimi Lələkişiyev Fərhad tədbir iştirakçılarının nəzərinə çatdırdı ki, Xocalı soyqırımı Heydər Əliyev Fondunun təşkilatçılığı ilə “Xocalıya ədalət!” kampaniyası çərçivəsində görülən işlər ildən-ilə daha da genişlənir. Xocalı soyqırımının dünya miqyasında tanıdılması sahəsində aparılan sistemli işin nəticəsidir ki, İslam Əməkdaşlıq Təşkilatı Parlament İttifaqının, Meksika, Pakistan, Çexiya, Peru, Kolumbiya, Panama, Honduras, Sudan, Qvatemala və Cibuti parlamentlərinin müvafiq sənədlərində Xocalıda törədilmiş kütləvi qətllərin soyqırımı aktı olduğu təsdiq edilib. Rumıniya, Bosniya və Herseqovina, Serbiya, İordaniya, Sloveniya, Şotlandiya parlamentləri, eləcə də Amerika Birləşmiş Ştatlarının 20-dən çox ştatının icra və qanunvericilik orqanları Xocalı faciəsini qətliam kimi qiymətləndirərək qətiyyətlə pisləyib. Azərbaycan Respublikasının Prezidenti İlham Əliyevin göstərişi ilə hər il Xocalı soyqırımı genişmiqyaslı tədbirlərlə qeyd edilir. Hər il Xocalı faciəsinin ildönümü Bakıda növbəti ümumxalq yürüşü ilə yad edilib. Yürüşdə “Dünya Xocalı soyqırımını tanımalıdır!”, “Xocalıya ədalət!”, “Xocalını unutmayın!”, “Rədd olsun erməni faşizmi!”, “Xocalı - XX əsrin soyqırımı”, “Cinayətkarlar cəzasız qalmayacaqlar!” və s. çağırışlar və şüarlar nümayiş etdirilib.


Malayziya ilə Azərbaycan arasında turizm sahəsində əməkdaşlıq əlaqələri genişlənir - AZƏRTAC – Azərbaycan Dövlət İnformasiya Agentliyi\nKuala-Lumpur, 14 iyun, AZƏRTAC\nAZƏRTAC xəbər verir ki, ölkəmizin Malayziyadakı səfirliyinin bu ölkənin turizm şirkətləri ilə keçirdiyi görüşlər və apardığı danışıqlar nəticəsində Azərbaycana bu dost ölkədən gələn turistlərin sayı ilbəil artır.\nSəfirlikdən verilən məlumata görə, Kuala-Lumpurda yerləşən “GM Travel House” şirkəti ilə aparılan danışıqlar nəticəsində Malayziyanın 220 turizm şirkəti tərəfindən hər birində 44 nəfər olmaqla 5 qrupun bu turizm mövsümündə Azərbaycana səfəri barədə razılıq əldə edilib. Bildirilir ki, həmin şirkətlərə Azərbaycanda turizm sektorunun inkişafı ilə bağlı həyata keçirilən layihələr, müasir turizm infrastrukturunun yaradılması istiqamətində görülən işlər barədə ətraflı məlumatlar, nəşr məhsulları çatdırılıb. Həmin nəşrlərdə ölkəmizin tarixi abidələri, müasir tikililəri, qədim mədəniyyəti, zəngin mətbəxi və görməli yerləri barədə informasiyalar öz əksini tapıb. Aparılan təbliğat və təşviqat işləri öz müsbət nəticəsini verib. Digər tərəfdən, əvvəlki illərdə Malayziyadan ölkəmizə təşkil edilən turizm turlarının uğurlu təşkili barədə məlumatlar da bu işdə mühüm rol oynayıb.\nBundan əlavə, Azərbaycanda təşkil edilən çoxsaylı idman yarışları, beynəlxalq tədbirlər ilə əlaqədar Malayziyada ölkəmizə olan maraq həddindən artıq çoxalıb. Səfirliyə Azərbaycana turizm turlarının təşkili ilə bağlı müraciətlərin sayının artmasında bu məsələ mühüm rol oynayır. Malay turistləri Qafqazı, xüsusən onun ən inkişaf etmiş ölkəsi olan Azərbaycanı yaxından tanımaq istəyirlər. Ölkəmizdəki ictimai-siyasi sabitlik onlara bu niyyətlərini rahatlıqla reallaşdırmağa imkan verir.\nAZERTAG.AZ :Malayziya ilə Azərbaycan arasında turizm sahəsində əməkdaşlıq əlaqələri genişlənir